text:
Umugabo witwa Munyaneza Seth w’imyaka 43 yohereje abana ku ishuri n’umukozi yifungirana munzu n’umugore we Kayitesi Jeannette w’imyaka 35 arayitwika barashya barakokongoka ,imodoka ya polisi yatabaye izimya inzu ariko isanga bose bamaze gushya bapfuye.
Byabereye mu Mudugudu wa Biraro, Akagari ka Cyanya, Umurenge wa Kigabiro ho mu Karere ka Rwamagana mu gitondo cyo kuri uyu wa 12 Nzeli 2018.
Abaturanyi bakeka Munyaneza ko yishe umugore we Kayitesi Jeannette, bari bafitanye abana babiri, atwite n’uwa gatatu, na we akitwikira mu nzu. Ibi ngo babishingira kukuba umurambo w’ umugore wari uzingiye mu byenda uri mu cyumba gifungishije ingufuri 3.
Abaturanyi bavuga ko bumvise ikintu giturika bakabona inzu itangiye kugurumirana. Nyuma baje kumenya ko ari ijerekani ya lisani yari ituritse.
Amakuru avuga ko uyu mugabo yabyutse akohereza umukozi ku isoko, akanasohora ibyangombwa by’ ubutaka n’ imyenda y’ ishuri y’ abana be. Ngo yanasize hanze urwandiko asaba umugore w’ inshuti y’ uyu muryango kuzamumenyera abana.
Umuyobozi w’Umudugudu wa Biraro yavuze ko uyu muryango wari usanganywe amakimbirane, aho baraye batonganye.
Tariki 7 Nzeri nabwo ubuyobozi bwavuye muri uru rugo guhosha amakimbirane bari bagiranye, busiga bubunze basubiranye.
Kayitesi Jeannette ngo yashinjaga umugabo gusambana n’ umukozi ndetse ubuyobozi bwari bwasabye ko uyu mukozi yirukanwa ntibyakorwa.
Hari amakuru avuga ko uyu mugore yaba yacaga inyuma umugabo we naho abandi bakavuga ko umugabo ngo yaba yananizaga umugore kuko yanakoraga muri kaminuza ya UNLAK ariko ngo akazi akakareka urugo rugatungwa n’umugore wari umudozi.
Nsanzimana Ernest ni Umwanditsi mukuru w’Ikinyamakuru Umuryango. Yatangiye gukorera iki kinyamakuru muri Nzeli 2016, afite Impamyabumenyi y’Icyiciro cya Kabiri cya Kaminuza (A0) mu Itangazamakuru n’Itumanaho yakuye muri Kaminuza y’u Rwanda Ishuri ry’ itangazamakuru n’ itumanaho
Nibyo koko,abantu bashaka UBUTANE barimo kwiyongera mu nkiko.Nkuko duhora tubivuga,biraterwa nuko abantu bakuba na zero inama duhabwa n’imana binyuze kuri Bible.Ndabasabye musome Abefeso 5.Imana isaba abashakanye kuba “umubiri umwe” nkuko Itangiriro 2:24 havuga.Imana isaba abashakanye gukundana no kubabarirana.
Tukirinda gucana inyuma.Tukirengagiza amakosa,tukagirana imishyikirano,etc…Ndetse imana idusaba gufata umugore wacu nk’umubiri wacu.Tukamenya ko bagira intege nke kandi ko tuzabana muli paradizo.Imana yita abagore “weak vessels” (inzabya zoroshye).Urugero,bashukika vuba mu busambanyi.Nta kindi cyadufasha nka Bible.Niyo yonyine ihindura umuntu kuko yandikishijwe n’umuremyi wacu.Kuraho bya bindi bamwe bavuga ngo imana itwemerera gutunga abagore 4.Ibyo ni IRARI ry’umubiri,rigamije kwishimisha gusa.
Kuki se ADAMU itamuhaye abagore benshi?Nuko yashakaga ko baba “umubiri umwe”.
uyumugabo ndamwemeye kbsa nintwari mukagendana nisawa kbsa
Iyo uburinganire bwumviswe nabi buzana ingaruka. Zimwe murizo ni ubwicanyi mu miryango. Hari abagabo babona ko batazabona ubutabera (kuko bubogamiye Ku bagore) bakabwishakira bakora ishyano.


c: text/html

text:
Kuvuka ari uwa 22 mu bana 32 byatumye atagera ku nzozi ze
Nkeramihigo André utuye mu Murenge wa Gishubi wo mu Karere ka Gisagara, avuga ko kuvuka ari uwa 22 mu muryango w’abana 32, byatumye atabasha kugera ku nzozi yakuranye kubera ubukene.
Nkeramihigo w’imyaka 34 y’amavuko avuga ko yakuranye inzozi zo kuba umupadiri cyangwa se akaba umusirikare.
Izo nzozi ngo ntizabaye impamo, bitewe n’uko yavukiye mu muryango w’abana benshi, akabura ubushobozi bwo kwitabwaho uko bikwiye.
Nkeramihigo aganira na Kigali Today agaragaza ingaruka zo kubyara abana benshi nta bushobozi buhari, akanatanga inama zo kubyara abo umuntu ashoboye kurera ku nyungu z’ahazaza heza h’abana.
Agira ati” Data witwaga Hitimana, yari shefu muri 1959, aza kubyara abana 32 ku bagore batanu. Ibi byatumye atabasha kutwitaho uko bikwiye, bimviramo gucikiriza amashuri kandi ntari umuswa.”
Ngo Ise yananiwe kumwishyurira amashuri, yishyurirwa na Muramu we (Umugabo wa mushiki we), ariko ageze mu mwaka wa gatatu w’amashuri yisumbuye muramu we yaje kwitaba Imana bituma ahita ahagarika amashuri burundu.
Abonye ko gukomeza kwiga bitagishobotse, Nkeramihigo ngo yiyemeje kujya i Kigali, kugira ngo arebe ko yahabonera amaramuko.
Ati “I Kigali nahamaze amezi abiri ndara mu iteme kuko ntaho kuba nagiraga. Kwikorera imizigo ahanini ni byo byari bintunze.”
“Naje kubona ko na Kigali ubuzima butanyoroheye nkomeza kubuyera imihanda yose nshaka ubuzima hirya no hino mu gihugu, agace ntagezemo ni Kibuye yonyine.”
Akomeza agira ati” I Bugesera ho narahageze ncuruza amafi ubuzima burampira, ariko nyine kuko nari narabaye imbata y’ibiyobyabwenge, nakomeje kubinywa bituma nsa n’utaye ubwenge nongera gutorongera.“
Amaze kugira imyaka 29 yasubiye iwabo i Gisagara yiyemeza gushaka umugore
Uwo mugore Nkeramihigo yashatse ngo ntiyari amushakiye ko amukunze, ahubwo ngo yamushakiye ko yari amaze kwiheba kandi abona inzozi ze zo kuba umusirikare cyangwa se umupadiri zitakigezweho.
Ati “Nabonaga gushaka umugore ari byo nsigaje kugeragerezaho ngo ndebe ko nava mu bibazo nari mfite.”
Uwo mugore witwa Mukansigaye Florence ufite imyaka 24, aganira na Kigali Today, avuga ko Nkeramihigo yamubaniye nabi cyane, ngo kuko kuko yakomeje kwinywera ibiyobyabwenge bikanatuma amukubita, akahukana.”
Ati “Ubwa mbere nahukanye mfite inda y’amezi ane, ngarukana umwana w’amezi atandatu. Nyuma y’umwaka narongeye ndahukana, nahukanana umwana w’umwaka nagarutse afite imyaka ibiri.”
Umuryango wa Nkeramihigo wahawe inyigisho wiyemeza guhinduka
Nkeramihigo na Mukansigaye ngo baje guhabwa inyigisho n’umuryango "Concern" ziganisha mu guhinduka no kubaka urugo rushingiye ku bwumvikane kuko ari rwo ruramba.
Izo nyigisho ngo zahinduye Nkeramihigo cyane, ubu we n’umugore we ngo basigaye bahuriza hamwe bagakorera urugo ndetse n’ubukene bukabije babagamo ngo baragenda babuvamo uko iminsi yicuma.
Nkeramihigo ati “ Mbere nezaga nk’ibiro 20 by’ibishyimbo, ariko ubu 150 mbigezaho. Nshobora kweza ibiro 300 by’ibigori kandi byose mbikesha kwifashisha inyongeramusaruro n’ifumbire nkura ku nka n’ihene ntunze .”
Akomeza agira ati “Udafite umutekano mu rugo ntacyo wageraho. Ubu tuvugana, nkorera amafaranga singica inshuro. Nubaka amazu ngakuramo amafaranga nzigama mu matsinda.”
Ikindi kandi, ngo aramutse abonye ubushobozi yasubira no mu ishuri akiga umwuga, kuko atekereza ko ari wo wamufasha kubona amafaranga yo kwikura mu bukene.
Atanga inama ku rubyiruko no ku babyeyi
Ku rubyiruko agira ati” Benshi bazi ko kwijandika mu biyobyabwenge bigabanya ibibazo, ariko si byo. Ibiyobyabwenge bitesha umutwe, bigatesha umwanya, bigakenesha, rimwe na rimwe bikanasaza ubikoresha.”
“Njye wigeze kubyihebera byarankereje mu buzima, bidindiza umuryango wanjye ku buryo ubu mba ngeze kure iyo ntabyijandikamo. Rubyiruko nimubicikeho rwose.”
Ku babyeyi agira ati” Babyeyi kubyara abo mudashoboye kurera ni ukwihemukira, muhemukira abo bana, ndetse munahemukira igihugu. Uwo muco ntukwiye mu Banyarwanda b’iki gihe.”

robotstxt: allowed

filter: keep


text:
Wowe wibazaga uko wakizwa ngo uhinduke umukristo wa nyawe dore icyo wakora
Yanditswe na
19 March 2018 saa 23:48'
Intambwe ya mbere yo kuba umukristo, ni ukumenya neza icyo bisobanuye. Umwimerere w’ijambo “Umukristo” wakomotse mu mugi wa Antiyokiya mu kinyejeana cya mbere nyuma ya Yesu. (Soma Acts 11:26). Birashobokako, mbere na mbere ijambo “Umukristo” rishobora kuba ryari nk’igitutsi. Ijambo ubwaryo risobanura “Kristo Muto”. Uko imyaka yagiye isimburana, abizera ba kristo baje gutora izina “Umukristo”.
Kuki nahinduka umukristo?
Yesu Kristo aravuga ati,”Kuko umwana w’umuntu nawe ataje gukorerwa, ahubwo yaje gukorera abandi no gutangira ubugingo bwe kuba incungu ya benshi.” Hano ikibazo gihta kivuka, kuki dukorera guhembwa? Igitekerezo cy’incungu gikwiye kuba inyishyu ishingiye ku ngurane y’umuntu. Incungu bikunze gukoreshwa igihe habayeho gufatwa bugwate, umuntu akagirwa imfungwa kugeza aho incungu ibonekeye kugirango umuntu abohorwe.
Yesu yatubereye incungu, adutura umutwaro wari utugoye! UmUtwaro ugenda ute ? Umutwaro w’ibyaha n’ingaruka zabyo, gupfa uhagaze biherekejwe no gutandukana n’Imana ubuziraherezo. Kuki Yesu akeneye kukubera incungu ? Kubera ko twese twabaswe n’ibyaha (Abaroma 3:23), kandi bikaba bitegereje ubutabera bw’Imana(Abaroma 6:23).
Ni gute Yesu yatubereye incungu?


text:
Minisitiri w’intebe w’u Rwanda, Dr Ngirente Edouard, yavuze ko Abanyarwanda bose basabwa gusenyera umugozi umwe mu gushaka umuti wa bimwe mu bibazo bicyugarije abana nk’abakobwa baterwa inda, abana bata ishuri bakajya mu buzererezi cyangwa mu gukoreshwa imirimo mibi ndetse n’abana bakoresha ibiyobyabwenge.
Ibi Minisitiri Ngirente yabigarutseho kuri uyu wa Kane tariki 7 Ukuboza 2017, ubwo yatangizaga ku mugaragaro inama nkuru ya 12 y’abana ifite insanganyamatsiko igira iti ’Uburere buboneye: inkingi yo kubaka u Rwanda twifuza’, iyi nama iri kubera i Kigali mu ngoro y’Inteko Ishinga Amategeko y’u Rwanda.
Minisitiri Ngirente yavuze ko iyo umwana ahawe uburere bwiza bitanga icyizere ku muryango we n’igihugu muri rusange, asaba ababyeyi guha uburere bwiza abana babo kugira ngo u Rwanda rw’ejo ruzarangwe n’iterambere rirambye
Yagize ati "Umuntu wese wifuza iterambere rirambye ry’Igihugu cyangwa ry’Umuryango we, aha agaciro gakwiye abana. Abatoza bakiri bato kuba abantu bafite ubumuntu Abatoza kuzahora barangwa n’indangagaciro zizabafasha mu buzima bw’abo bw’igihe kirekire"
Yakomeje agira ati "Twibuke ko icyo turi cyo uyu munsi tugikesha ahanini uburere twahawe tukiri bato. Aka gaciro gakomeye k’abana ni ko katumye u Rwanda rwiyemeza gushyiraho ingamba zo guha abana bacu urubuga rwo gutanga ibitekerezo byabo kuri gahunda z’iterambere ry’Igihugu cyacu"
Minisitiri Ngirente kandi yavuze ko Abafite hagati y’imyaka 13 na 30 bo bangana na 27%. Ahamya ko iyi mibare ubwayo irivugira kandi igaragaza ko abana n’urubyiruko aribo mizero y’u Rwanda rwiza rw’ejo twifuza. Ati "Nimwe muzusa ikivi tuzabasigira mukazaterura n’icyanyu mugomba kuzasigira abazabakomokaho".
Minisitiri Ngirente kandi yasoje abwira abana ko bafite inshingabo zo gukunda igihugu ati "Mufite n’inshingano yo gukunda Igihugu cyanyu no guharanira ko cyatera imbere. Kwiga mushyizeho umwete nabyo ni inshingano mugomba gukomeraho"


text:
Nyina w’uyu mwana Maniriho Emertha utuye mu Murenge wa Cyuve mu Karere ka Musanze, avuga ko umuhungu we yavunikiye ku ishuri akina na bagenzi be muri 2016.
Avuga ko nyuma yo kuvunika yakomeje kuremba no kubyimbabikamuviramo kanseri, bakamujyana mu bitaro bya Butaro bizobereye mu kuvura Kanseri, ari nabyo byemeje ko afite kanseri yamurenze.
Agira ati “Yari muri siporo asimbuka urukiramende n’abandi bana. Mu bitaro bya Ruhengeri namazeyo amezi atatu twoherezwa mu bitaro bya Butaro tumugejejeyo basanga ngo kanseri yaramurenze ngo ntibamushobora.”
Nyina avuga ko nyuma y’amezi abiri arwariye mu bitaro bya Butaro, bamugaruye mu bitaro bya Ruhengeri ariko naho ntiyahatinda bamusubiza mu rugo ariko indwara yo ikomeza gukura.
Ati “Kugeza ubu ukuguru kwari kwarabyimbye kwaturitse niyo mpamvu niyambaje ubuyobozi bw’akarere ngo bamfashe kuko byanyobeye.”
Uwo mubyeyi ufite abana barindwi, avuga ko yasabwe kujya agurira umwana we ibinini bimworohereza ububabare. Mu bushobozi buke yari afite yaragerageje ariko ageze aho arananirwa kuko umuryango wari usigaye mu bukene.
Ati “Twaramuvuje turaruha dusigaranye ubukene bukabije aho twari dufite imirima itatu iragenda, inka eshatu ziragenda.
“Hari ubwo umugabo yagendaga akajya kuducira inshuro ariko ubu ntibigishoboka kuko aduhora hafi kuko sinamwiteruza nk’igihe akeneye kujya mu bwiherero.”
Avuga ko Akarere ka Musanze kamufashije uko gashoboye kakamuha inkunga yo kwita ku mwana mu gihe yari mu bitaro. Ariko nyuma y’aho ikibyimba kiri ku itako giturikiye, yongeye kubiyambaza.
Ati “Akarere karamfashije ubwo nari mu biraro bampa ibihumbi 60Frw, ntacyo mbashinja rwose. Ariko noneho byanyobeye itako ryamaze gutoboka inyama irasohoka nsanga ntabyihererana.”
Uwamariya Marie Claire wungirije umuyobozi w’Akarere ka Musanze, avuga ko akarere kazakora uko gashoboye ariko agasanga uwo muryango ukeneye ubufasha bwisumbuyeho bwaturuka mu bagiraneza.
Ati “Byatangiye ubona ko ababyeyi be bafite ubushobozi, bari ababyeyi bifashije bari mu cyiciro cya Kabiri (cy’Ubudehe). Ariko guhera uwo munsi barwaje umwana igihe kirekire urabona ko umutungo wabashizeho.
“Ni igikorwa cy’urukundo abaturage n’abaturanyi n’undi wese ufite umutima utabara yagira icyo akora, kugira ngo tumufashe muri ubu buribwe bwe bwa buri munsi.”
Dr. Utumatwishima Abdalah, umuyobozi w’ibitaro bya Ruhengeri arasaba umuryango w’uwo mwana kwakira uburwayi bw’umwana wabo, bakakira guhabwa ubufasha buhabwa abafite indwara idakira.
Ati “Nta murwayi ugomba kubabara kabone n’ubwo yaba afite indwara idakira azabana nayo buri gihe.
“Umubyeyi we kimwe n’abaturanyi ndetse n’inzego zibanze basabwa kuba abafatanyabikorwa mu kureba ikibazo cy’uriya mwana ntarembere mu rugo kuko turi hano kugira ngo tumufashe.”
Ubu uwo mwana yamaze kugezwa mu bitaro bya Ruhengeri aho yitabwaho n’abaganga.
Ibitekerezo ( 9 )
Emma we nukuri urebye kure,aba bantu bakeneye ubufasha pe:niyo abturage batinda gutanga ubufasha ,Leta nirebe icyo ikorera uyu muryango.Imana izashimira buri wese uzagira icyo atanga kubwawo.
ohhhhhhhhhhhhh NUKURI uyu muryango urabababay cyane gose ahubwo wa mugani bazashyioreho ni numero ya mobile money ushoboye abafashe
Emma we nukuri urebye kure,aba bantu bakeneye ubufasha pe:niyo abturage batinda gutanga ubufasha ,Leta nirebe icyo ikorera uyu muryango.Imana izashimira buri wese uzagira icyo atanga kubwawo.
yoo! uyumwana arababaye twe nkabana babantu ntacyo twakora imana imurinde
Ariko byakabaye byiza mugiye mushyiraho nuburyo ushaka gufasha yabona aho yanyuza ubaufasha. Nahubundi ibirenzibyo uyumwana arababaje kandi buriwese nagiricyakora mushyireho uburyo twafamufasha.
Nukuri Imana ikomeze imwihanganishe we nabayeyi be .Imana ibafashe nukuri peeee kuko uyu mwana arababaye cyane pee😢
OOOH God,ibi bintu byagiye bivugwa kare bitaragera aha,invune kuvamo kanseri nuburangare
Imana imworohereze ndumva nta kindi navuga, gusa iramuzi kandi iramukunda, imigambi yayo kuri we ni myiza! Kandi ibidashobokera abana b’ abantu ku Mana ni nk’ubufindo.


text:
Isesengura ryakozwe na Minisiteri y’Ubuhinzi n’Ubworozi, Minisiteri y’Ubutegetsi bw’Igihugu n’izindi nzego mu 2016, ryagaragaje ko hari inka zagenewe abatishoboye zarigitiye mu bayobozi bamwe b’inzego z’ibanze, abaveterineri n’abandi bishoboye.
Ikigo cy’igihugu gishinzwe Ubuhinzi n’Ubworozi (RAB) kinavuga ko hari abantu bagiye batanga ruswa kugirango bashyirwe ku rutonde rw’abazahabwa inka, bayita umuti w’ikaramu, kugombora, ikiziriko cyangwa amata y’impundu.
Hari n’inka zagiye zigurishwa rimwe na rimwe abazihawe bataritura kandi n’abashinzwe kuzikurikirana bakabigiramo uruhare.
Mu 2016 leta yari ifite umukoro wo kugaruza inka 2074 zahawe abo zitagenewe.
Umuyobozi ushinzwe ubworozi muri RAB, Dr Uwituze Solange, yabwiye IGIHE ko hari abaturage bamaze gushumbushwa, abayobozi mu nzego z’ibanze batambamiye iyi gahunda bamwe bafunzwe bakanirukanwa mu kazi, mu gihe abandi bagikurikiranwa n’ubutabera.
Yagize ati “Aborozi bashumbushijwe ni 516, amafaranga ari kuri konti z’uturere n’imirenge agomba kugurwamo izindi nka zizatangwa muri gahunda ya Girinka miliyoni 213,648,279 Frw.”
“Aabahanwe barimo abafunzwe bakanirukanwa mu kazi ni 22, abagikurikiranwa n’ubutabera ni 364. Hakenewe ko inzego zose zishyiramo imbaraga kugirango ibyo bibazo bikemuke burundu.”
Nubwo habayeho inzitizi z’imicungire mibi, Girinka yazanye impinduka nyinshi mu mibereho y’imiryango ikennye mu Rwanda. Umuhigo wa Leta wari uko mu 2017 imiryango 350,000 itishoboye izaba yarahawe inka.
Imiryango imaze guhabwa inka ni 331,000.
Girinka yatangijwe na Perezida Paul Kagame mu mwaka wa 2006, hagamijwe kurandura imirire mibi, kongera umusaruro mu buhinzi ndetse no korora kijyambere.


text:
Ingaruka zizanywa no kutagenzura ibyo ururimi rwacu ruvuga
Bibiliya itubwirako ururimi ari ikintu gifite imbaraga kandi ko kutarugenzura bishobora kuzana ingaruka zikomeretsa ndetse rushobora no kwica. Kubw’ibyo rero dukwiye kugenzura ibiva mu kanwa kacu igihe cyose tuvuga.
Mu gitabo cy’imigani hatubwirako tuzarya ku mbuto z’ibyo tuvuga: “Ururimi ni rwo rwica kandi ni rwo rukiza, Abarukunda bazatungwa n’icyo ruzana.”(Imigani 18:21)
Ururimi rushobora kuvuga iby’ubuzima, umugisha urupfu n’umuvumo. Ibyo twavuga byose, amagambo yacu niyo azagaragaza imbuto kandi tuzaba bamwe mubazatungwa na zo.
Muri iyi nkuru,reka turebere hamwe kuri zimwe mu ngaruka zo kutarinda ururimi:
1.Tuzabazwa n’Imana buri jambo ryose ry’imfabusa twavuze
Umwami Yesu ubwe yatuburiye kutavuga amagambo y’ubupfu kuko amagambo tuvuga yose azadushinja imbere y’Imana.
“Kandi ndababwira yuko ijambo ry’impfabusa ryose abantu bavuga, bazaribazwa ku munsi w’amateka. Amagambo yawe ni yo azagutsindishiriza, kandi n’amagambo yawe ni yo azagutsindisha.”(Matayo12:36-37)
2.Amagambo tuvuga ashobora gukomeretsa ndetse akanica
Dukunze kuvuga ko ‘inkoni n’amabuye bishobora kuvuna igufwa , ko amagambo adakomeretsa’ ariko ibi si byo kuko amagambo tuvuga ashobora gukomeretsa abantu, agakora ibirenze kuvuna amagufwa kuko akomeretsa imitima n’ubuzima.
« Uvuga iby’ukuri yerekana gukiranuka, Ariko umugabo w’indarikwa avuga ibinyoma. Habaho uwihutira kuvuga amagambo yicana nk’inkota, Ariko ururimi rw’umunyabwenge rurakiza.(Imigani 12 :17-18)
Amagambo akarishye,akomeretsa ashobora kuba inkota ihinguranya umutima.Ashobora kuduca intege, agatuma tubura ibyiringiro tukifuza urupfu cyangwa kwiyahura.
Ubushakashatsi bwakozwe na Yale University,bwagaragaje ko abarenga inshuro 9 biyahura kubera itotezwa ry’amagambo . Ubundi bushakashatsi bwakorewe mu Bwongerza, bwavuzeko ½ cy’urubyiruko rwiyahura, biba bifitanye isano no kubwirwa amagambo mabi.Iyi mibare iratubwirako amagambo akomeretsa ari mabi, ko tudakwiye gutuka cyangwa ngo tubwire bagenzi bacu amagambo abakomeretsa.
3.Tuba twifatanyije n’ibikorwa bya satani
Niba tuvuga ko turi abakristo ariko ntitugenzure ibiva mu kanwa kacu, tuba twishyira mu kaga kandi dushyigikira ibikorwa by’umwijima.
Abafarisayo bari abahanga mu byanditswe ari n’abatambyi babwiwe na Yesu amagambo yababaje imitima yabo.
“Mukomoka kuri so Satani, kandi ibyo so ararikira ni byo namwe mushaka gukora. Uwo yahereye kera kose ari umwicanyi, kandi ntiyahagaze mu by’ukuri kuko ukuri kutari muri we. Navuga ibinyoma, aravuga ibye ubwe kuko ari umunyabinyoma, kandi ni se w’ibinyoma.(Yohana8:44)
Abafarisayo banze kwizera ukuri kuvuye ku Mana no kuri Yesu Kristo ahubwo bakwirakwiza ibinyoma byo kumushinja ibikorwa by’ubugome .
Nk’abakristo, igihe cyose tuvuze ibinyoma cyangwa ibindi bibi dushinja bagenzi bacu, tuba twifatanyije na satani.Igihe cyose dukomerekeje bagenzi bacu tuba dushyigikiye imigambi ya satani. Igihe cyose tuzaba twifatikanyije na satani , twarangiza tukihamya ko dutinya Imana, tuba dukwirakwiza ibinyoma ndetse dukora umurimo wa satani.
Ariko kandi bibiliya idusaba kuvuga ibishimisha Imana:“Urwo ni rwo dushimisha Umwami Data wa twese, kandi ni rwo tuvumisha abantu baremwe mu ishusho y’Imana, mu kanwa kamwe havamo gushima no kuvuma. Bene Data, ibyo ntibikwiriye kumera bityo. Mbese ye, amazi meza n’akereta yabasha kuva mu isōko imwe? Bene Data, umutini wabasha kwera imbuto za elayo, cyangwa umuzabibu wakwera imbuto z’umutini? Ni ko n’isōko itabasha kuvamo amazi y’umunyu kandi ngo ivemo n’ameza.( Yakobo3:9-12)
Nshuti, dukwiye kugenzura ibisohoka mu kanwa kacu, bikaba ibishimisha Imana kandi tugahagarara neza mu mwanya Imana idushakamo.
Sophie @Agakiza.org


text:
ZAWADI ndagusetse rwose ubanza uri umwibone cyane! kuba president yapfukamye ntagitangaza kirimo kuko bibilia itubwirako amavi yose agomba gupfukamira Imana , njye nkunda Nkurunziza ko ibintu byose abonye yibuka gushima Imana yabimuhaye kandi burya nta sengesho ry’ umunyagara ribaho Uwiteka amwuzurize cyane
AYA NI AMASENGESHO Y’UBWIBONE, PREZIDA GUPFUKAMA MUMURIMA BAGAFOTORA?! N’AKAMARAMAZA. YARI BUJYE AHIHEREREYE UBUNDI AGATANGA ICYA10 CY’URYA MURIMA AGAHA ABADAFISE IBIFUNGURWA.
Ntawe usenga akina kandi nta munyagara wÃsengesho gusa nzi ko aya masngesho ari ingirakamaro nta tegekorimuhana reka yisengere muzarebe ngo Uwiteka arabyeza
ntibisobanutse ukuntu perezida yapfukama
biratangaje ubwose uwo muntu yari yabuze uwo babyumva kimwe kugeza aho afata ihene akwiye gusengerwa pe!
kabisa ok birakwiyeko umuntuyashima imana kubwibyoyamukoreye naweyashimaga ko yejejebyinshi batamwigaho kuko ntawuzimpamvu


text:
Abana bagiye gutangira kugira uruhare mu itegurwa ry’ingengo y’Imari ibagenewe
Abana bahuguwe n’umuryango CVT (Children’s Voice Today) ku ruhare rwabo mu ngengo
y’imari bemeza ko nta byifuzo byabo bizajya bipfukiranwa kuko bazajya babyikurikiranira.
Byatangajwe n’abana bo mu karere ka Nyarugenge ubwo basozaga amahugurwa ku bijyanye n’uko ingengo y’imari itegurwa n’uko ishyirwa mu bikorwa, yateguwe na CVT mu mushinga wayo ‘Accountability for Children’s Rights’ ku bufatanye na Save the Children, kuri uyu wa 19 Gicurasi 2018.
Ishimwe Kevine, umwana ufite ubumuga bw’ingingo, avuga ko ayo mahugurwa ari ingirakamaro kuko atuma abona uko agaragaza ibimubangamiye.
Agira ati “Nibatubaza ibyakorwa mu ngengo y’imari y’akarere y’ubutaha, nzatanga igitekerezo cyo guhindura inyubako zimwe na zimwe z’amashuri zibangamira abana bafite ubumuga”.
Mugenzi we ati “Jye nzavuga ikibazo cy’abana bataye ishuri kubera ubukene bw’iwabo. Bizatuma mu ngengo y’imari bashyiramo amafaranga yo kubabonera ibisabwa nabo basubire ku ishuri, bazabeho neza ejo hazaza”.
Jonas Twagiramungu, umukozi w’Akarere ka Nyarugenge ushinzwe igenamigambi, yemeza ko abato ari zo mbaraga z’igihugu bityo bagomba kumenya igenamigambi ry’igihugu.
Ati “Ugize Imana abana cyangwa abato muri rusange bakamenya uko igenamigambi rikorwa, bituma batanga ibitekerezo by’ingirakamaro cyane ko baba bagera hose mu karere. Ikindi cyiza ni uko abana bibanda ku bibazo bibareba, bigatuma uburenganzira bwabo bwubahirizwa”.
Umukozi wa Minisiteri y’Imali n’Igenamigambi wanahuguraga abo bana, Niyonizeye Yves, avuga ko umwana agomba kugira uruhare mu byo akorerwa.
Ati “Umwana ni we umenya icyo akeneye kurusha undi wese wamutekerereza, ni ngombwa rero ko ahabwa umwanya mu igenamigambi no mu kugena ingengo y’imari y’ibimukorerwa. Kubimuhugurira rero ni ingenzi kuko anagomba gukurikira akamenya ko byakozwe ku bw’inyungu ze”.
Rita Mukarugomwa, umuhuzabikorwa wa Accountability for Children’s Rights ushinzwe gukurikirana iby’uburenganzira bw’umwana, agaruka kuri bimwe mu bibazo abana bakunze kuvuga bibabangamira.
Ati “Abana biga bakunze kuvuga ko abarimu ari bake bigatuma bavunika mu myigire yabo. Abana bafite ubumuga bwo kutavuga bahura n’ikibazo gikomeye iyo bagiye kwivuza kuko batabasha kuvugana n’abaganga kubera batazi ururimi rw’amarenga ntibavurwe uko babyifuza”.
Ikindi ngo ni ibibuga by’imyidagaduro bidahagije haba ku mashuri n’aho abana batuye kandi gukina biri mu burengenzira bwabo.
Ibyo byose ngo iyo abana babikoreye ubuvugizi ubwabo, bigashyirwa mu ngengo y’imari bigenda bikemuka buhoro buhoro, cyane ko CVT icyo igamije ari uko ibigenerwa abana byazamuka.
Ibitekerezo ( 1 )
Hasigaye gushyiraho MINISTERI y’abana kandi iyobowe n’abana kuko abakuru byarabayobeye. Umwana ko ateganyirizwa n’abakuru, yakoze igena migambi ryari.Twishimira ko twihuta ariko tujye dusuzuma ko tutayobye.


text:
Ni nde muKristo?
Igisobanuro dukura mu nkoranyamagambo cyenda gusa; ni umuntu ufite ukwemera muri Yesu ko ari Kristo cyangwa akaba ari mu itorero rishingira inyigisho zaryo kuri Yesu.” Usanga ari intangiriro nziza, ariko rero kimwe n’ibindi bisobanuro dusoma mu nkoranyamagambo, ubona ihinnye itagaragaza ukuri dusoma muri Bibiliya ku gisobanuro cy’Umukristo. Ijambo “umukristo” rikoreshwa ubugira gatatu mu isezerano rishya (Ibyakozwe n’Intumwa 11:26;26:28;1 Petero 4:16). Abantu ba mbere bakurikiye Yesu babanje kwitwa “Abakristo”muri Antiyoshe (Ibyakozwe n’intumwa 11:26) babihereye ku myitwarire yabo, ibikorwa byabo, n’amagambo yasaga n’aya Yesu bavugaga. Ijambo “Umukristo” urihinduye uko rimeze risobanura, “abayoboke b’ishyaka rya Kristo” cyangwa se “abakurikira Kristo.”
Ku bw’amahirwe make uko igihe kigenda gishira, ijambo “Umukristo” ryagiye rituba mu gisobanuro cyaryo noneho rigakoreshwa bashaka kuvuga umuntu w’umunyatorero, cyangwa uha agaciro amahame meza y’umuco ushobora kuba atari n’umuyoboke wa Yesu kristo. Abantu benshi badafite ukwemera n’icyizere muri Kristo batangira gushaka ko bafatwa nk’aho ari abakristo kubera ko gusa bajya mu rusengero cyangwa se igihugu batuyemo ari icy’abakristo. Ariko kujya mu rusengero,gufasha abatishoboye,cyangwa kuba umunyangeso nziza, ntabwo ari byo bikugira umukristo. Kujya mu rusengero ntibyaguhindura umukristo nk’uko kujya mu igaraji bitaguhindura imodoka. Kuba umwe mu bagize inama nkuru y’itorero, kujya mu rusengero no mu yindi mirimo y’itorero udasiba, kwitangira umurimo w’itorero ntibikugira umukristo.
Bibiliya yigisha ko ibikorwa byiza dukora atari byo bituma Imana itwakira. Titusi 3:5 agira ati,”Yaradukijije, itabitewe n’ibyiza twaba twarakoze, ahubwo ibitewe n’impuhwe igira, idukirisha icyuhagiro dukesha kuvuka bwa kabiri no guhinduka abantu bashya mu Mwuka Wera.” Nuko rero, umukristo ni umuntu wongeye kuvuka ku bw’Imana (Yohani 3:3;Yohani 3:7;1 Petero 1:23) kandi akaba yemera akanizera Yesu Kristo. Abefeso 2:8 bati, “…Mwakijijwe n’ubuntu ku bwo kwizera, ntibyavuye kuri mwe ahubwo ni impano y’Imana.”
Umukristo w’ukuri ni umuntu wemera akaba anizera Yesu Kristo ubwe n’ibyo yadukoreye, akazirikana cyane ko urupfu rwe ku musaraba ari icyiru cy’ibyaha byacu kimwe n’izuka rye ku munsi wa gatatu. Yohani 1:12 agira ati, “Nyamara abamwakiriye bose, yabahaye ububasha bwo guhinduka abana b’Imana, abo ni abemera izina rye.” Ikiranga umukristo nyawe ni urukundo agirira abandi no kuyoboka ijambo ry’Imana (1 Yohani 2:4,10). Umukristo nyawe rwose ni umwana w’Imana, umwe mu bagize umuryango w’Imana nyakuri, akaba umuntu wahawe ubugingo buhoraho muri Yesu kristo.
Author: Gotquestions.org
Editor: Joyking N. Fred


text:
Yifurije P.Kagame Noheli nziza ariko amusaba kureka icyakurura intambara cyose kimwe n’akarengane
27/12/2017, Ubwanditsi
Mu ijambo rya mbere yavugiye kuri « Radio u Rwanda », Radio yatangijwe kuwa 25 Ukuboza 2017, Padiri Thomas Nahimana yifurije Noheli nziza Perezida Paul Kagame ariko anamusaba ko yareka ibikorwa byose bihohotera ikiremwamuntu. Padiri Nahimana yifurije Noheli nziza no gukomera abafunzwe barengana kimwe n’abandi bari mu karengane ku mpamvu zinyuranye. Uyu munyapolitiki yanifurije abanyanyarwanda bose Noheli nziza, anatangaza ko mu masaha asoza umwaka azavuga ijambo rijyanye n’ibihe igihugu kirimo.
No Comments Yet
Laisser un commentaire
Vous devez être connecté·e pour rédiger un commentaire.


text:
Idini umusozi w’ibyiringiro mu marembera.
Imana ikubise inkoni abatuzuza inshingano bishushanya bashaka amaramuko.Ijambo ry'Imana iyo urikoresheje nabi rikugaragaza imbere yabo wishongoragaho bikagutura hasi.Ubu turi ku nkuru ivugwa hagati mu idini ry'itwa umusozi w'ibyiringiro ryugarijwe n'ibibazo ritezwa na ba nyiraryo babatubuzi.Mu minsi yashize hagaragaye amakimbirane hagati ya Mukabadege Liliane n'umugabo we Bizimana Ibrahamu kugeza naho bafungishanya ,maze amabanga yabo bayaha itangazamakuru.Uwitwa Paul Gitwaza nawe utaragaragaza ukuntu yafashe abatubuzi akabagira ba Apotre,kandi batarezwa ibyaha byabagize imbata.
Bizimana na Mukabadege bakomeje kurebana ay'ingwe
Aba bantu uko ari Mukabadege n'umugabo we babwiye itangazamakuru ko bakijijwe batazongera gushwana ko bakeneye abazatangaza umunsi mukuru wabo wo kugirwa Apotre.Umunsi twajyagayo twarababwiye tugirane amasezerano kuko ntawakwizera ko mwaretse ubwambuzi.Bizimana ati:Mugirire icyizere umukozi w'Imana uzasohora ikinyamakuru azaze tumwishyure.
Bambaye umwenda wo kuba Apotre none bagiye kuwiyambura kubera kutumvikana
Ibinyamakuru byarasohotse dusanga nyakibi itaraye bushyitsi maze aratwambura. Amaze kwikomereza umurimo we wo kutanga ubuhemu twamubwiyeko n'ubundi nta butumwa bwiza hagati ye n'umugore we kuko bazongera bagashyirana hanze.Iryavuzwe ryatashye mu idini umusozi w'ibyiringiro ahari imvugo zishuka abantu ko bakijijwe zakurikiwe n'induru itangirira mu karere ka Kamonyi.Aha byababaje bamwe mu bakirisitu kuko Bizimana yari yarabaririye amafaranga bamukodesha urusengero nyuma we n'umugore we Mukabadege bashwanye birukanamo itorero.
RGB ubu ureba aba bantu uha ibyangombwa byo gukora amadini ingaruka zabo mu mibanire y'abanyarwanda.Bizimana yashinje Mukabadege ko ari umwesikoro ko afite ibikumwe bibili atandukuje hakaza n'icyo bafitanye cya gatatu. Bizimana yashinje Mukabadege ko abeshya anbantu akabarya utwabo ngo arabasengera akirukana ibidayimoni kandi ariwe wabihijyaniye. Uyu Bizimana nawe afite igikumwe atandukuje n'undi mugore.
Aha rero niho bahera bavuga ngo amadini ari mu isi arimbuye imbaga.Amadini mabi ashyira umwuka mubi mu banyagihugu ugasanga buri mu kirisitu yabuze aho yerekeza.Mu Rwanda nihasuzumwe ibyo mu idini umusozi w'ibyiringiro kuko ibyo byiringiro byahindutse amaganya n'amarira.
Ubwanditsi


text:
Ni mu birori byabereye mu mujyi wa Kigali ku Gisozi kuri Stade ya ULK kuva Saa Tatu za mu gitondo. Ibi birori bibaye nyuma y'iminsi micye Musenyeri Rwaje ahaye Musenyeri Mbanda imfunguzo zo kuyobora itorero Angilikani mu Rwanda. Muri ibi birori, Musenyeri Dr Laurent Mbanda yicajwe mu ntebe y'icyubahiro y'Umwepisikopi mukuru wa Province y'Itorero Angilikani mu Rwanda (PEAR) asimbura Musenyeri Rwaje Onesphore. Ibi birori byitabiriwe n'abayobozi ba Province z'Itorero Angilikani mu bihugu bitandukanye muri Afurika, Aziya, Amerika n'i Burayi.
Musenyeri Dr Laurent Mbanda hamwe n'umuryango we
Ibi birori byitabiriwe kandi n'abakristo benshi b'itorero Angilikani n'inshuti zabo ndetse hari na bamwe mu bayobozi bakuru mu nzego za Leta y'u Rwanda. Minisitiri w'Intebe, Dr Edouard Ngirente ni we wari umushyitsi mukuru. Abandi banyacyubahiro bari bahari, twavugamo Minisitiri w'Ubutegetsi bw'Igihugu; Francis Kaboneka, Prof Shyaka Anastase uyobora Urwego rw'Igihugu rw'Imiyoborere (RGB), Prof Sam Rugege; Perezida w'Urukiko rw'Ikirenga, n'abandi.
Mu ijambo rye Minisitiri w'Intebe Dr Ngirente Edouard wari umushyitsi mukuru yasabye abayobozi b'amadini n'amatorero bari bateraniye mu birori byo kwimika Musenyeri Laurent Mbanda nka ArchBishop mushya w'itorero Angilikani mu Rwanda, gukomeza kuba umusemburo w'ishyirwa mu bikorwa wa gahunda za Leta zigamije guteza imbere imibereho myiza y’abanyarwanda. Yanifurije Musenyeri Dr Laurent Mbanda kuzagira imirimo myiza mu nshingano nshya ahawe. Yagize ati:
Bayobozi b’amadini n’amatorero muteraniye aha ndagira ngo mbasabe gukomeza kuba umusemburo w’ishyirwa mu bikorwa wa gahunda za Leta mushishikariza abakristo banyu ari nabo banyarwanda kurushaho kwita kw’isuku, gutanga ubwisungane mu kwivuza (Mutuelle de Sante) n’ibindi byinshi birebana n’iterambere ry’umuturarwanda. (...)Guverinoma y’u Rwanda ikomeje gusaba amadini kurushaho gufatanya gushyira mu bikorwa gahunda zigamije guteza imbere imibereho y’abanyarwanda. Twese twemeza ko umukiristu mwiza ari ufite imibereho myiza. (...) Musenyeri Mbanda ndamwifuriza kuzagira imirimo myiza.
Minisitiri w'Intebe Dr Ngirente hamwe na ArchBishop Mushya wa EAR; Musenyeri Laurent Mbanda
Musenyeri Rwaje yijeje Musenyeri Mbanda inkunga y'amasengesho
Musenyeri Rwaje Onesphore wahawe muri 2011 inshingano zo kuyobora Province y'Itorero Angilikani mu Rwanda (PEAR), mu ijambo rye yashimiye Imana yamukoresheje iby'ubutwari mu gihe cyo yamaze ari Umwepisikopi mukuru w'itorero Angilikani mu Rwanda. Yavuze ko Musenyeri Dr Laurent Mbanda umusimbuye, azamusengera cyane kugira ngo nawe Imana izamushoboze na cyane ko biba bitoroshye gufatanya kuyobora itorero Angilikani ku rwego rw'igihugu no kuyobora Diyoseze ya Gasabo. Yagize ati:
Nahawe inshingano ku wa 23 Mutarama 2011, none ngiye mu kiruhuko cy’izabukuru ku mugaragaro kuwa 10 Kamena 2018. Muri iyi myaka Imana yadukoresheje iby’ubutwari birimo ibikorwa by’iterambere byubatswe nk’insengero, amashuri, amavuriro n’ibindi byinshi kandi ndizeza inkunga y’amasengesho uyu Musenyeri mushya (Laurent Mbanda) unsimbuye kuko kuyobora itorero ku rwego rw’igihugu ntibiba byoroshye yewe ukanabifatanya no kuyobora Dioseze ya Gasabo ariko Imana yanshoboje nawe izagushoboza.
Musenyeri Mbanda ashyikirizwa inkoni na Musenyeri Rwaje
Musenyeri Mbanda yatangaje ko Musenyeri Rwaje yamubereye icyitegererezo
ArchBishop mushya wa Province y'Itorero Angilikani mu Rwanda (PEAR), Musenyeri Dr Laurent Mbanda, nyuma yo kwimikwa no gushyikirizwa inkoni y'Umwepisikopi mukuru wa PEAR, yashimiye byimazeyo Musenyeri Rwaje Onesphore kuko ngo yamubereye icyitegererezo cyiza. Yamushimiye ubuhanga, ubugwaneza n'ubwitonzi byamuranze mu miyoborere ye. Yijeje abari mu birori yimikiwemo ko afite ukwizera kwinshi ko nawe Imana izamushoboza ikamukoresha iby'ubutwari. Yagize ati:
Ndashima cyane ArchBishop Rwaje Onesphore kuko yambereye icyitegerezo cyiza yaratubumbatiye, abumbatira itorero, adukomereza mu bumwe bwacu no mu bufatanye. Yayoboranye ubugwaneza, ubwenge n’ubuhanga ndetse n’ubwitonzi, nanjye mbijeje gukomereza aho yari ageze kandi ndahamya ndashidikanya ko hamwe n’abanyetorero n’Imana tuzakora iby’ubutwari.
Ni ibirori byitabiriwe cyane,....byabereye kuri Stade ya ULK
Tariki 17/1/2018 ni bwo Musenyeri Dr Laurent Mbanda yatorewe kuba ArchBishop w'itorero Angilikani mu Rwanda. Ni mu gihe yiteguraga kujya mu kiruhuko cy'izabukuru dore ko yari kugitangira tariki 5/8/2018. Musenyeri Mbanda yatangarije umunyamakuru wa Inyarwanda.com ko yishimiye cyane inshingano yahawe zo kuyobora Angilikani mu Rwanda kabone n'ubwo yiteguraga kujya mu kiruhuko cy'izabukuru. Musenyeri Dr Laurent Mbanda yahoze ari umushumba wa Diocese ya Shyira kuri ubu iyoborwa na Musenyeri Samuel Mugisha Mugiraneza watorewe kumusimbura mu matora yabaye tariki 15 Nzeli 2016.
Musenyeri Mbanda hamwe n'umugore we Chantal Mbanda
Tariki 7/6/1992 ni bwo Province y'Itorero Angilikani mu Rwanda (PEAR) yavutse. Kugeza ubu imaze kuyobora n'aba ArchBishop batatu na Musenyeri Mbanda ubaye uwa kane. Musenyeri Dr Mbanda abaye umu ArchBishop wa kane w'Itorero Angilikani mu Rwanda nyuma ya Musenyeri Augustin Nshamihigo wabaye ArchBishop wa mbere wa EAR, Musenyeri Emmanuel Mbona Kolini wabaye ArchBishop wa kabiri na Musenyeri Rwaje Onesphore wabaye ArchBishop wa gatatu w'iri torero. Iri torero rigizwe na Diyosezi 11, Paruwasi 406, Amakanisa 2331. Abapasiteri bari mu mirimo ni 460 hamwe n’abarimu 2331, mu gihe abakirisitu barenga miliyoni imwe.
Minisitiri w'Intebe Dr Ngirente hamwe na Musenyeri Rwaje na Musenyeri Mbanda
Minisitiri w'Intebe Dr Ngirente na Minisitiri Kaboneka basoma inkuru y'ubuzima bwa Musenyeri Laurent Mbanda


text:
Ngarukiye yari amaze iminsi mu Mujyi wa Barcelona aho yihugura mu masomo ajyanye na gitari. Ubusanzwe, ni umuhanzi uzwi mu Rwanda mu muziki wa gakondo akaba umwe mu bakiri bato bafite ubumenyi bwihariye mu gukirigita inanga ya Kinyarwanda.
Afite inanga nyinshi zacuranzwe mu Rwanda mbere y’uko ajya kuba mu Burayi, yacuranze no mu bitaramo bikomeye mu gihugu no ku rwego mpuzamahanga benshi bakanyurwa n’ubuhanga bwe akomora kuri sekuru Sentore Athanase.
Ubu, Ngarukiye yashyize hanze amashusho ya ‘Kuki yambeshye’ imwe mu nanga yacuranze mbere akinjira mu muziki. Iyi nanga niyo yasohoye mbere ya ‘Why did she lie to me’ yaciye ibintu cyane mu mwaka wa 2012 ari nabwo yayishyize hanze.
Yabwiye IGIHE ati “Mu by’ukuri sinavuga ko nayisubiyemo, kuko iyi ni yo ndirimbo yanjye ya mbere nahimbye. Iyi ndirimbo ni iy’amateka kuri njyewe, inyibutsa byinshi , mbese inyibutsa itangiriro ryanjye mu buhanzi.”
Yakomeje agira ati “Ubundi nababwira ko iyi ndirimbo ‘Kuki yambeshye’ ari yo yabyaye iyo abantu benshi bamenye nka ‘Why Did She Lie To Me’ kuko nabanje guhimba iyi nyuma nkaza kuyishyira mu Cyongereza kidasanzwe abantu benshi banibajijeho kikanabatungura ,yemwe nanjye ntisize.”
Ngarukiye avuga ko iyi nanga ayifata nk’itangiriro ry’umuziki akora kugeza ubu kuko “inyibutsa aho navuye n’aho ndi kugenda ngana.”
Nyuma ya ‘Kuki yambeshye’, Ngarukiye Daniel arateganya gushyira hanze indi nanga nshya yise ‘Urucantege’.


text:
Abakozi b’iki kigega cyaganirije abari ku isoko rya Gahanga n’irya Zinia, ku wa 6 Kamena 2018.
BDF yibukije ko iba ihari mu korohereza abajyaga bazitirwa no kuba nta ngwate bafite, ibigo by’imari n’amabanki bigasubizayo inyuma imishinga yabo ikeneye inguzanyo nyamara nta yindi nenge ifite.
Ushinzwe BDF mu Karere ka Kicukiro, Mukobwajana Happy, yabwiye IGIHE ko basanze ari ngombwa kujya begera abaturage, bakamenya ubwoko bw’ingwate yishingira.
Yagize ati “Igikwiye kumvikana neza ni uko BDF atari ikigo cy’imari ahubwo dufasha umunyarwanda kugira ngo agere ku kigo cy’imari cyangwa banki akorana nayo adafite impungenge z’ingwate, mbere rero umuntu yajyaga kwaka inguzanyo bakamusubizayo kubera ko nta ngwate afite ihagije, ari cyo kibazo BDF yaje gukemuka, ubwo Perezida wa Republika Paul Kagame yashyiragaho iki kigega mu 2012.”
Yasobanuye ko n’abibwiraga ko BDF yishingira abagore, urubyiruko, abacitse ku icumu n‘abavuye ku rugerero gusa atari byo kuko n’abatari muri abo bishingirwa 50 % by’ingwate, mu gihe abandi bishingirwa 75 % ku mishinga y’iterambere, irimo n’iy’igihe kirambye.
Bizimana Thomas ukora akazi ko gutwara abagenzi kuri moto wakurikiranye inyigisho za BDF i Gahanga, yabwiye IGIHE, ko nyuma yo kumva ibisobanuro by’abakozi ba BDF agiye kwegera banki asanzwe akorana nayo, akaba yagura indi moto.
Yagize ati “Mfite ingamba z’uko ngiye kwaka indi moto nsigare ndwana no kwishyura kandi nzabigeraho; najyaga nzitirwa no kutabona ingwate ihagije kandi abantu iyaba basobanukirwaga n’imikorere ya BDF, ibibazo byinshi bafite byo kubura ingwate byakemuka bakiteza imbere.”
Abagore bacururiza mu isoko rya Zinia bashimiye BDF uburyo ibazaniye butabasaba kubanza kunyura mu matsinda ya benshi kuko hari ubwo byabakererezaga kubona amafaranga bifuza.
Umwe muri bo witwa Mukanyandwi Isabella yagize ati “Ubusanzwe twakoreraga mu bimina bikadufasha kubona inguzanyo kandi imwe mu nyungu bidufasha ni ukwishingirana hagati yacu ariko habonetse undi mwishingizi wiyongera kuri ibyo bimina nk’uku bizadufasha gutera imbere kurushaho, turabishimira rero Perezida Paul Kagame waduhaye BDF ngo iduteze imbere.”
Ikibazo aba bagore bagifite, ni ukutagira ababigira imishinga ku buryo bubakuriraho impungenge z’uko yazahomba, amabanki na BDF bikaba byayisubiza inyuma mu gihe iri kunonosorwa.
BDF yashyizweho ku bufatanye bwa Guverinoma y’u Rwanda na Banki y’Igihugu Itsura Amajyambere (BRD) ngo ifashe abaturage kwiteza imbere binyuze mu kubona ingwate ku nguzanyo.
Kugeza ubu BDF ifite imishinga hafi ibihumbi 10 yishingiye ku ngwate.
BDF itanga ingwate igera no kuri miliyoni 500 Frw ku mishinga y’ubuhinzi n’ubworozi na miliyoni 20 Frw ku bifuza kuzahura ubucuruzi bwabo. Igihe gito ku mishinga yishingirwa ingwate ni umwaka umwe, ikirekire gishoboka kikaba imyaka 10.


text:
Izi mvugo zivahe koko? / Ev. Jean Baptiste MASENGESHO
Muraho nshuti za Yesu!
Muri iyi minsi ya nyuma hagenda haduka ibintu by’amayobera bikinjira mu itorero, abareberera amatorero batabaye maso byazatera ivangirwa rikomeye.
Ubu usigaye wumva imvugo abavugabutumwa n’abayobora gahunda bakoresha mu materaniro ukumva ni ukubibamo abantu gushidikanya ku Mana, kandi bishobora kuyobya abakiri batoya mu gakiza, ni ukuba maso cyane.
Hari Ibintu biharawee muri iyi minsi aho ujya kumva ukumva umuntu ayoboye iteraniro cyangwa ari kwigisha ati: " Imana irashoboye, cyangwa ntishoboye? Imana irera cyangwa ntabwo yera? Imana ibikore cyangwa ibyihorere, Tuyishime cyangwa ntituyishime? Imuhe umugisha cyangwa iwumwime? Izamuhe urubyaro cyangwa izarumwime?" N’ibindi.
Ibi bintu byaturutse hehe? Biboneka hehe mu byanditswe byera (Bibiliya) ?
Uku ni ukubiba gushidikanya ku Mana mu bantu kuko icyo Imana ikoze, cyangwa itanze kigaragaza gukiranuka kwayo. Icyo itakoze nacyo kiba cyihishemo gukiranuka kwayo n’ubwo tutabasha kubishyikira.
Icyitonderwa: Imana ishobora kubikora cyangwa kubyihorera, kandi muri byose nta kiyibuza kwitwa Imana, Ndiho,Ishoborabyose, Ishoborabyose... Ni iki kidutera izi mvugo z’inzaduka zisa n’izabana batoya?
Ubuse niba Twese twemeje ngo Ibikore kuko ari ubiduhitishijemo, hanyuma ntibikore?
Tuba duhungabanije abato bo muri twe bataragira ukwizera kuri ku rwego rubabashisha kumva ko Imana yabikora cyangwa ntibikore. Iyo batabibonye abenshi bazinukwa amateraniro, bavuga ko turi ababeshyi n’abatekamitwe, n’abanyagipindi gusa!
Agenda avuga ati: " Burya Imana aba bantu basenga nubwo bavuga ko bavugana nayo ariko ni imitwe gusa".Nyamara Imana yacu twizeye irera, ntihinduka kandi ishobora byose.
Uti kora mu kiganza abantu 7 Ubabwire ko Imana ibakoreye Ibitangaza 7.. Abatabikoze uti "Bagupinze !! Batagupinze baba ari abana cyangwa abayobe nkawe" Ibaze Umuntu waje gukizwa twabwirije ko Imana ishobora byose none tukaba tumubibyemo ko Imana imukorera Ibitangaza 7 nabibwira abantu 7 gusa. Ariko Yavaho Ubizima bukarushaho kuba bubi cyane ko kwa Yesu byose bishoboka!!
Ujya kumva ukumva agize ati: " Abadatera Hallelua y’umurambararo baraba ari abarozi,cyangwa abapinze..." Tekereza nukuri, mu rusengero!
Uziko mu bantu baje mu materaniro harimo n’abashonje batashobora iyo myitozo ukoresha abantu ? Ahubwo wakagize iyerekwa ukabanza kubaha ibyo kurya kuko nawe izo siporo (Sport) uri kubakoresha, ushonje nkabo ntiwazikora. Kereka ari Umwuka uzigukoresheje, kandi simpamya ko Umwuka wera w’Imana ari wo ukubwira ngo abadakoze ibyo uvuze ni abarozi.
Simvuze ko gutera Hallelua ari bibi kuko birimo imbaraga k’ubizera, ariko bikorwe mu buryo bwiza, buturutse ku mutima kandi bifite impamvu.
Abantu bakwiye gusobanukirwa ko kugira amahirwe yo kuvugira imbere y’ubwoko bw’Imana baba bahindutse nk’akanwa k’Imana, kandi ikeneye kuruhura abantu bayo aho kubateza imivurungano mu materaniro. Bisigaye bigoye gutandukanya abanyamasengesho n’abafana b’umupira. Mbega ibyadutseeee!!!
Nshuti yanjye wowe usoma ubu butumwa ,Genzura nimba ibi mvuze bitagira ingaruka mbi zo kuba abantu batakigira umwanya wo kumva ibyanditswe byera kuko abakabigishije bafite ibindi bisa nko gufana no gushyushya abantu gusa.
Abantu kandi basigaye bashidikanya ku mikorere y’Imana nyamara babiterwa n’abakababwiye ukuri kw’ijambo ry’Imana ribatura. Yoh.8:31-32
Amajwi maremare aturutse ku bihe byiza by’Umwuka wera atandukanye cyane n’amajwi y’abafana yateye mu nsengero kuri iki gihe.
Imana idushoboze kandi idukore kumaso, tubashe gukumira ibizira byinjira ahera h’Imana.
Yesu aduhane umugisha!
Ev. Jean Baptiste MASENGESHO.
Tel:+250 788 537 994.
E-mail: [email protected]


text:
Nuramuka ubonye ibimenyetso bikurikira uzihutire kugana kwa muganga
Ibimenyetso 5 utagomba kwirengagiza
Ibimenyetso bimwe na bimwe, nko kuribwa cg ububabare butandukanye buba budasobanuye ikintu kinini mu mubiri ariko hari n’ibindi bimenyetso byerekana ko umubiri uri mu kaga.
Hari indwara zizahaza umubiri zikaba zanakurura urupfu, niyo mpamvu igihe cyose ubonye ibimenyetso bidasanzwe ugomba kwihutira kugana kwa muganga utazuyaje.
Nuramuka ubonye kimwe muri ibi bimenyetso uzihutire kugana kwa muganga mu maguru mashya;
Kumva udafite imbaraga mu maboko n’amaguru
Nutangira kumva ucika intege cg uzana ibinya mu maboko, amaguru cg mu isura, bishobora kuba ikimenyetso cya stroke, cyane cyane ni biba ku ruhande rumwe.
Ugomba kugana kwa muganga, igihe wumva uribwa umutwe bidasanzwe, utangiye guta ubwenge cg se ufite ibibazo mu kuvuga cg kumva. Ushobora kandi kuba wibasiwe na stroke, niba udashoboye guhagarara neza, wumva uzungera cg se udashoboye kugenda neza.
Ugomba guhita ugana ivuriro byihuse, igihe ugaragaje kimwe muri ibi bimenyetso.
Kuribwa mu gatuza
Nutangira kumva uburibwe mu gatuza ntuzazuyaze kumenya ikibitera ugana kwa muganga.
Kubabara mu gatuza biherekejwe no kubira ibyuya, guhumeka insigane, cg iseseme ni ikibazo kigomba gukurikiranirwa hafi n’abaganga. Kuribwa mu gatuza cg kumva haremereye bishobora kuba ikimenyetso cy’indwara z’umutima, cyane cyane iyo bikubaho mu gihe uri muri sport cg uri gukora. Bishobora kandi kuba ikibazo kindi gikomeye, nk’utuntu dukomeye turi mu maraso yawe (blood clot) turi kujya mu bihaha.
Niba wumva mu gituza haremereye, uburibwe bugenda bugaruka, bikaba bimara iminota myinshi, wizuyaza gana kwa muganga.
Nubona amaraso mu nkari
Ibintu bitandukanye bishobora gutuma amaraso agaragara mu nkari:
Niba ubona amaraso mu nkari zawe, kandi ukaribwa umugongo cg ku nda hasi, bishobora kuba ikimenyetso cy’uko mu mpyiko zawe harimo utubuye. Utubuye mu mpyiko ni imyunyungugu n’umunyu ugenda ugahagama mu miyoboro itwara inkari yo mu mpyiko.
Amaraso mu nkari bijyana no gushaka kunyara buri kanya, kimwe no kumva wokerwa mu gihe uri kunyara bishobora kuba ikimenyetso cy’infection mu muyoboro w’inkari cg mu mpyiko. Ugomba guhita ugana ivuriro igihe ubonye ibi.
Niba uzana amaraso mu nkari ariko utagira ububabare, gishobora kuba ikimenyetso cya kanseri y’impyiko cg uruhago, ugomba kugana kwa muganga bakagusuzuma.
Gutangira gusemeka
Gusemeka kimwe n’ibindi bibazo mu mihumekere, bigomba kwitabwaho vuba bishoboka. Niba uri guhumeka insigane, gusemeka cg wumva uhumeka nk’ipusi, ugomba kwihutira kugana kwa muganga.
Bishobora kuba asima, indwara y’ibihaha, allergies zikomeye cyane cg se kuba ubundi burozi bukomeye bwakwinjiyemo. Muganga nyuma yo kugusuzuma niwe uzamenya ikibitera n’uburyo ushobora kuvurwa.
Gusemeka bishobora guterwa n’umusonga cg ubwandu bw’ibihaha nka bronchitis. Niba ukorora igikororwa gisa umuhondo cg icyatsi, ukaba ufite umuriro cg uhumeka bikugoye, uba urwaye bronchite/bronchitis ntuzatindiganye kugana kwa muganga.
Ibibazo mu guhumeka ntugomba kubitindana, igihe cyose ubonye bije usabwe guhita wihutira kugana kwa muganga.
Kumva mu ntege cg impfundiko haribwa
Iki nacyo gishobora kuba ikimenyetso cy’uko amaraso adatembera neza mu maguru cg harimo ibindi biyabuza gutembera neza (blood clot), bizwi nka Deep Vein Thrombosis (DVT).
Ibi bishobora kubaho igihe umaze igihe kinini wicaye, nko mu modoka cg indege, kimwe no kumara igihe kinini uryamye nk’igihe urwaye.
Iyo mu maraso harimo ibiyabuza gutembera neza (blood clot), uhita wumva uburibwe iyo uhagururtse cg uri kugenda. Ushobora no kubona icyo gice cyabyimbye; uzabona hatukura kandi hoorshye cyane kurusha ukuguru kuzima.
Niba usanzwe ukora imyitozo ngorora mubiri, ni ibisanzwe kumva uburyaryate nyuma ya siporo, niwumva ariko hokera kandi hatukuye, ugomba kwihutira kugana kwa muganga.
source:umuti


text:
Ubu butmwa bwatanzwe mu mahugurwa yateguwe na REMA, yahuje komite z’ibidukikije kuva ku rwego rw’Akagari kugeza ku Karere aho yari agamije kureba ibibazo bikigaragara mu kwangiza ibidukikije no gufata ingamba zo kubikumira.
Bamwe mu bayitabiriye bemeza ko hari ibyo batasobanukirwaga bigatuma bangiza ibidukikije bibwira ko bashaka inyungu ariko ubu basobanukiwe neza uruhare rwabo mu kubyitaho.
Ayinkamiye Pelagie ni umwe mu bari bitabiriye amahugurwa yagize ati “Mu buhinzi twakoraga hari ibyo tutasobanukirwaga; nko mu Murenge wa Muko ku nkengero z’umugezi wa Mukungwa ntabwo twasigaga metero 10 zagenwe gusigara cyangwa tugahinga mu bishanga uko tubonye ariko ubu tumenye ko byangiza ibidukikije ikindi tumenye uruhare rwacu mu kubibungabunga natwe twirengera.”
Umukozi ufite mu nshingano kurengera ibidukikije muri REMA, Ange Irutingabo yemeza ko mu bidukikije hakigaragaramo ibibazo bituma bikomeza kwangirika ariyo mpamvu bakomeza gukora ubukangurambaga hirya no hino mu gihugu.
Yagize ati “Mu bidukikije haracyarimo ibibazo byinshi bikomeje kubyangiza harimo, ubucukuzi bw’amabuye y’agaciro bugikorwa mu kajagari, imisarane itujuje ubuziranenge, abahinga ku nkengero z’imigezi ntibasige metero 10 zagenwe, kandi ibi ni bimwe mu biteza Ibiza bya hato na hato. Niyo mpamvu dukora ubukangurambaga biciye mu mahugurwa nk’aya kugira ngo buri wese amenye uruhare rwe mu kurengera ibidukikije.”
Umukozi ushinzwe ibidukikije mu Karere ka Musanze, Ngwijingabo Hyacinthe yavuze ko kurengera ibidukikije ari inshingano ya buri wese kuko bitabayeho umuntu ntiyabaho nyamara byo bishobora kubaho adahari kuko ni we ubyangiza.


text:
Yona ,umuhanuzi wamizwe n’urufi twamwigiraho iki?
Yona, umuhanuzi wagerageje guhunga Imana,akanga amabwiriza Imana yari yamuhaye yo kujya kuburira I Nineve ngo bihane bahindukirire Imana, aratuma twiga neza ukuntu dukwiye kubabazwa n’ibyaha bya bagenzi bacu , kandi tugafata umwanya wo kubabwiriza ubutumwa bwiza no kubasengera kugirango bahindukire bave mu nzira zabo mbi.
Mu gihe urukundo dukunda bagenzi bacu rugira aho rugarukira ,urukundo rw’Imana rwo ntirugira iherezo.
Imana yategetse Yona kujya I Nineve kubaburira kuko ibyaha byabo byari byageze imbere y’Uwiteka. Yona yanze kuyumvira ngo ajye kubaburira nk’uko Ab’i Neneve bari abanyabyaha bakaba n’abagome.(Yona1:2) .Yona yamenyeko igihe azajya muri uriya murwa akababurira, bari kwicuza/kwihana , hanyuma bakarokoka umujinya w’Imana wari kubamanukira.(Yona4:2) ni uko guhitamo guhungira I Tarushishi.
Mu gitabo cy’umuhanuzi Nahumu,hatwereka uko ubugome bw’abantu b’i Nineve bwari bumeze:
“Umurwa uvusha amaraso uzabona ishyano! Wuzuwemo ibinyoma n’ubwambuzi, ntabwo basiba kunyanga. Urusaku rw’ikiboko, urusaku rwo guhinda kw’inziga, imirindi y’amafarashi agenda aca isibo, ikiriri cy’amagare y’intambara asimbuka, ugendera ku ifarashi akisuka mu rugamba, n’inkota irabya indimi, n’icumu rirabagirana, n’abishwe ishyano ryose, intumbi nyinshi zigerekeranye, n’abapfuye ntibabarika. Barasitara ku ntumbi zabo, ibyo byose byatewe n’ubusambanyi bukabije bwa maraya wakundwaga, umurozikazi w’umuhanga ugura amoko ubusambanyi bwe , akagurisha n’imiryango uburozi bwe.”(Nahumu3:1-4)
Yona akimenya ko ab’i Nineve ari babi, ntiyashatse kujya kubaburira. Birashoboka ko natwe uyu munsi tutita kujya ahantu aho ari ho hose hari ibibi,abantu bakora ibyaha, bityo tukanga kujya kubabwira ubutumwa bwiza ngo bihane.
Ariko imbabazi z’Imana zisumba kure urukundo dukunda abantu, Imana yo yari ifitiye imbabazi abantu b’I Nineve:
“Jyewe se sinari nkwiriye kubabazwa n’i Nineve uwo murwa munini, urimo abantu agahumbi n’inzovu ebyeri basaga nabatazi gutandukanya indyo n’imoso, hakabamo n’amatungo menshi?” (Jonah4:11)
Nta mpamvu n’imwe ikwiye kukubuza gukora icyo Imana yagutegetse
Yona nyuma yo kumva itegeko ry’Imana, yahise ahungira I Tarushishi kure y’umurwa w’i Nineve. Yagerageje guhunga Imana,kugira ngo yumve yakwibonera umudendezo.
Ku rundi ruhande, Imana yateje ibyago.Yohereje umuyaga mwinshi mu nyanja ,haba ishuheri ikomeye inkuge yenda kumeneka, maze ubuzima bw’abayirimo bujya mu kaga. Inyanja yari gutuza, iyo gusa bajugunya Yona mu nyanja(Yona1:15). Bamujugunye mu nyanja ,Yona amirwa n’urufi.
Turebeye ku byabaye ku buzima bwa Yona, biratwereka ko ntaho wahungira Imana , ngo uhunge umugambi wayo, ngo ugerageze kwikorera ibyo ushaka bitari ugusohoza isezerano ryayo. Iyo tutubashye icyo Imana idusabye gukora, bituzanira ingorane ku buzima bwacu, zikagera no kuri bagenzi bacu kandi batabigizemo uruhare.
Kumvira ,ugakora icyo Imana ishaka bizana impinduka .
Nyuma yo kurukwa n’urufi,Yona yongera kugera ku butaka. N’ubundi icyo Imana yamutegetse nticyahindutse ,kwari ukujya I Nineve kubaburira.( Yona2:10, 3:4)
Ubuhanuzi bwa Yona bwari buteye ubwoba. “Hasigaye iminsi mirongo ine Nineve hakarimbuka .”(Yona3:4) Nyuma yo guhanura kwe habaye ikintu gitangaje, maze kuva ku mwami n’abantu be bose n’amatungo bicujije ibyaha, ndetse biyiriza ubusa, baririra Uwiteka:
“Ijambo rigera ku mwami w’ I Nineve ahaguruka ku ntebe ye y’ubwami, yiyambura umwambaro we, yambara ibigunira, yicara mu ivu.Ategekana itegeko n’abatware be b’intebe baryamamaza I Nineve bati :”Umuntu wese yekugira icyo asogongeraho, kandi amatungo y’amashyo n’imikumbi bye kurisha kandi bye kunywa amazi, ahubwo abantu n’amatungo byose byambare ibigunira, abantu batakambire Imana bakomeje, kandi bahindukire umuntu wese areke inzira ye mbi, bareke n’urugomo bagira. Nta wubizi ahari aho Imana yahindukira ikigarura, ikareka uburakari bw’inkazi yari ifite ntiturimbuke!”(Yona3:6-9)
Ukubaha Imana kwa Yona,n’ubwo yari yabanje kubyanga kwagize umumaro, Imana irigarura ibabarira Nineve. Uyu munsi natwe Yona akwiye kutwigisha kubaha icyo Imana idutegeka gukora no kugirira urukundo bagenzi bacu tubabwira kwihana kugirango bagaragare batunganye mu maso y’Imana.
Sophie @agakiza.org


text:
1
Mana uri umukozi w'umuhanga,uri Uwiteka hahirwa umuntu ukwiringira. Isanzure wariremesheje ijambo ryawe.
Eeeh! Ko ntibonye? Iyo Camera nisubiremo ikurure nibone wenda ndi agashishi cg umuserebanya!
Ndabona igice cyo hirya kitagaragara
Nonese niki cyababwiye ngo umubumbe wafashwe uko wakabaye? Hari uwaruwuzi uko wakabaye kuburyo iyi photo yafashwe twavuga ko ntacyo yasize? Nonese nyuma yiyi photo ntayindi izaboneka igaragaza ibindi bice bitari byafashwe bigaragaza uko wakabaye? Tuge twizera Imana naho abantu bo bakora ibyo bashoboye tuzirikana ko hari nibyo badashoboye. Nibyiza guha agaciro ibyo dushoboye kugirango tugere kubyo tudashoboye ariko sibyiza ko twizera ko ibyo twakoze absolutely ntakindi cyakongerwaho. Wabikora neza kurushaho nkuko hari nabandi babikora neza kukurusha.
Nonese niki cyababwiye ngo umubumbe wafashwe uko wakabaye? Hari uwaruwuzi uko wakabaye kuburyo iyi photo yafashwe twavuga ko ntacyo yasize? Nonese nyuma yiyi photo ntayindi izaboneka igaragaza ibindi bice bitari byafashwe bigaragaza uko wakabaye? Tuge twizera Imana naho abantu bo bakora ibyo bashoboye tuzirikana ko hari nibyo badashoboye. Nibyiza guha agaciro ibyo dushoboye kugirango tugere kubyo tudashoboye ariko sibyiza ko twizera ko ibyo twakoze absolutely ntakindi cyakongerwaho. Wabikora neza kurushaho nkuko hari nabandi babikora neza kukurusha.
1


text:
Imboga, imitisima, amata, ibinyabijumba n'ibinyampeke by'amoko yose biri mu byaranze imirire yabaye ku munsi w'umuganura mu mirenge yose. Byose byavuye mu musaruro w'abahinzi borozi nubwo hakiri ingo zitagera ku mirire yujuje ibyangombwa.
Aha niho abayobozi b'imidugudu bongeye gushimangira umuhigo wo kurwanya imirire mibi. Bagize bati "ibi turimo kurya kuri uyu munsi w'umuganura nitwe tubyiyezereza kandi ni indyo yuzuye. Byavuye mu ngo zacu niyo mpamvu dukwiye gushyira hamwe tukarwanya imirire mibi aho ikiboneka mu midugudu yacu."
Uretse uyu muhigo wo kugera ku ndyo yuzuye , abaturage baniyemeje kwimakaza isuku mu ngo zabo, kwishyura ubwisungane mu kwivuza ku gihe, kohereza abana bose mw'ishuli,...Imidugudu ya Gapfura, Sereri na Kabenge yo mu kagari ka Gatega mu murenge wa Hindiro yarangije kwishyura mutuelle 2018/2019.
Uretse guhigura imihigo ya 2017/2018 no guhiga iya 2018/2019 umunsi w'umuganura wanaranzwe no kuremera abatishoboye, kwita ku bana bahabwa amata n'ubusabane bwagragaje ko abanyarwanda bashyize hamwe muri byose.
Ku rwego rw'Akarere wizihirijwe mu murenge wa Hindiro aho umushyitsi mukuru yari umuyobozi w'Akarere Bwana Ndayambaje Godefroid ari kumwe n'abayobozi b'inzego z'umutekano.
Nshimyumuremyi Jean Pierre/PRMCO Ngororero District.


text:
Menya byimbitse amahoro ku bukode bw’ubutaka n’uburyo atangwa
Yanditswe na admin
Amahoro ku bukode bw’ubutaka ni amafaranga ashyirwaho n’iteka rya Perezida akagenwa n’Inama njyanama y’Akarere yishyurwa buri mwaka ku butaka bwagenewe guturwaho, ubutaka bukorerwaho ibikorwa bya kariyeri; ubutaka bwagenewe gukorerwaho iby’inganda n’ubukorerwaho ubuhinzi n’ubworozi n’amashyamba burengeje Hegitari 2.
Umuntu wese utunze ubutaka, kandi abufitiye icyemezo gitangwa n’urwego rubifitiye ububasha yishyura amahoro ku mwaka hashingiwe kuri metero kare(m2) cyangwa kuri hegitari y’ubutaka afite, ku butaka bwagenewe guhingwa.
Buri myaka ine, urwego rw’ibanze rushinzwe ubutaka rutangaza inyandiko, igaragaza amahoro yishyurwa ku cyemezo cy’ubukode bw’ubutaka yakwa buri mwaka kuri buri mudugudu ugize urwo rwego.
Amahoro yishyurwa ku bukode bw’ubutaka yakwa buri mwaka yemezwa n’Inama Njyanama hashingiwe ku bipimo bikurikira:
- Ahafatwa nk’umujyi hishyurirwa amahoro angana n’amafaranga y’u Rwanda kuva kuri 30 (Frw) kugeza kuri 80 (Frw) kuri metero kare (m2).
- Ahafatwa nka santeri z’ubucuruzi hishyurirwa amahoro angana n’amafaranga kuva ku 10 (Frw) kugeza kuri mirongo itatu 30 (Frw) kuri metero kare (m2).
- Ahafatwa nk’icyaro hakaswe ibibanza hagashyirwa ibikorwa remezo by’ibanze hishyurirwa amahoro angana n’amafaranga kuva kuri atanu (5 Frw) kugera ku icumi y’amanyarwanda (5-10 Frw) kuri metero kare (m2).
Ubutaka bukurikira ntibwishyurirwa amahoro ku cyemezo cy’ubukode:
- Ubutaka bukorerwaho ibikorwa by’ubuhinzi n’ubworozi iyo bufite ubuso buri munsi ya hegitari ebyiri (2ha);
- Ubutaka bugenewe kubakwaho amazu yo guturamo mu cyaro ariko nta bikorwa remezo by’ibanze byahashyizwe;
- Ubundi butaka bwemejwe n’Inama Njyanama y’urwego rw’ibanze.
Ubutaka bukorerwaho ibikorwa by’ubucuruzi n’inganda mu cyaro nabwo bwishyurirwa amahoro ku cyemezo cy’ubukode bw’ubutaka yakwa buri mwaka angana n’ayishyurwa ahafatwa nk’umujyi.
Amahoro yishyurwa buri mwaka ku cyemezo cy’ubutaka bukorerwaho imirimo y’ubuhinzi n’ubworozi bufite ubuso buri hejuru ya hegitari ebyiri (2) ni amafaranga ibihumbi bine y’amanyarwanda (4.000 Frw) kuri hegitari imwe (1ha).
Ubutaka bugenewe gucukurwaho kariyeri ariko butarahabwa impapuro mpamo bwishyurirwa amahoro ku cyemezo cy’ubukode bw’ubutaka yakwa buri mwaka agenwa n’Inama Njyanama y’urwego rw’ibanze kuva ku mafaranga icumi (10 Frw) kugeza kuri mirongo itatu y’amanyarwanda (30 Frw) kuri metero kare.
Uburyo wakoresha telefoni umenyekanisha unishyura ubukode bw’ubutaka
Ntabwo bikiri ngombwa gufata umwanya wawe ngo ujye gutonda umurongo ku biro by’Ikigo cy’Imisoro n’Amahoro cyangwa kuri banki kugirango umenyeshe cyangwa wishyure ubukode bw’ubutaka.
Ufata telefoni ye igendanwa ikoresha umurongo wa MTN agakanda *800# maze ukemeza kwemeza na ‘Yes’, uhita uhabwa igisubizo kigira kiti “ Welcome to M-Declaration” . Iyo ushaka gukoresha ururimi rw’Ikinyarwanda ukanda kabiri(2) washaka gukoresha Icyongereza ugakanda rimwe(1). Iyo umaze gukanda bakwereka ubwoko bw’imisoro itandukanye. Ku bukode bw’Ubutaka ukanda kuri gatatu(3) bakakubwira bati “ Murakaza neza kuri LGT”, bakakubwira ngo wandike UPI yawe urugero 1*02*03*04*1252 nyuma ukemeza (yes ), Iyo birangiye, wohererezwa ubutumwa buriho nimero y’imenyeshamusoro (reference number) n’amafaranga ugomba kwishyura.
Ushobora kwishyura ukoresheje banki cyangwa Mobile Money na telefoni ukanda *182# ugakurikiza amabwiriza, cyangwa ugakoresha Mobicash cyangwa Infinity Business Agency Ltd.
Mu gihe wifashishije ikoranabuhanga ujya ku rubuga www.rra.gov.rw ahanditse “Ishyura imisoro yeguriwe uturere” cyangwa waba ukoresha Icyongereza ugakanda ahanditse “Pay District Revenues here” ubundi ugakanda kuri “Serivisi” uhita ubona ahanditse “Urupapuro rwo kwishyuriraho amahoro” ugakandaho hanyuma ugakanda ahanditse “Serivisi ku mutungo”. Baguha gutoranya mu bintu bibiri ugakanda ahanditse ngo “ Serivisi ku mutungo”, uhita ubona imbonerahamwe irimo ijambo “Hitamo”ugahitamo ahanditse “Amahoro ku bukode bw’Ubutaka.”
Nyuma uhabwa imbonerahamwe wuzuzamo UPI yawe ukayuzuza mu mbonerahamwe. Iyo urangije ukanda munsi y’imbonerahamwe uhabwa amakuru yose ugakanda hasi ahantu handitse mu ijambo ry’Icyongereza hagira hati “Submit”(kohereza). Bahita baguha urupapuro ruriho nimero wishyuriraho (Reference Number) n’amafaranga ugomba kwishyura.
Ushobora kandi kumenyekanisha amahoro y’ubutaka ukoresheje telefoni igendanwaukanze *800# maze ukemeza maze ugakurikiza amabwiriza.
Igipimo cy’inyungu y’ubukererwe ni rimwe n’ibice bitanu ku ijana (1.5%) ku kwezi cyangwa igice cy’ukwezi amahoro amaze atarishyurwa.
Igihe ni iki rero cyo kwishyura mwirindira umunsi wa nyuma.
Twibwirize gusora.
“Umusoro wanjye, Iterambere ryange, Agaciro kanjye”.


text:
Mu kiganiro kigufi yahaye Inyarwanda.com binyuze ku butumwa bugufi ubwo yasohoraga amajwi y'iyi ndirimbo, Kode yagize ati”Ngiki igisobanuro cya biriya, mu by’ukuri uriya ni umukobwa uzagaragara mu mashusho y’iyi ndirimbo ntabwo ari uwo dukundana.” Faysal Kode yatangaje ko nta rukundo arimo n'uriya mukobwa ahubwo ngo byari ukwamamaza iyi ndirimbo nshya yamaze gushyira hanze ndetse uyu mukobwa akaba ari umwe mu bagaragara mu mashusho y’iyi ndirimbo.
Ngeruka Faycal Kode
Amashusho y’iyi ndirimbo nshya ya Ngeruka Faycal Kode ‘Sheri’ aje asa nakererewe cyane ko ari amashusho amaze hafi amezi ane atarajya hanze dore ko iyi ndirimbo yasohotse muri Gashyantare 2018 mu gihe amashusho yayo agiye hanze muri Kamena 2018.
REBA HANO AMASHUSHO Y’IYI NDIRIMBO ‘SHERI’ YA NGERUKA FAYCAL


text:
Umusore uri mu kigero cy’imyaka 18 wo mu Mudugudu wa Nyarubuye, Akagari ka Gacaca, Umurenge wa Rubengera, Akarereka Karongi mu Burengerazuba bw’u Rwanda, yaguwe gitumo agiye gusambanya ihene y’umuturanyi.
Ibi byabaye ku gicamunsi cyo ku wa Gatandatu tariki 6 Ukwakira uyu mwaka
Umukecuru ushinja uyu musore gushaka kumusambanyiriza ihene, avuga ko yumvise itaka cyane, yihutira kujya aho yari iziritse, ahageze asanga umusore yayijishe agiye kuyisambanya, akimukubita amaso ahita atoroka.
Uyu mukecuru avuga ko ihene ye yaburaga igihe gito ngo ibyare
Umuyobozi w’Akagali ka Gacaca, Uwase Josephine yatangarije Ukwezi.rw ko nawe yumvise aya makuru yihutira kujya aho byabereye bamuha amakuru y’uko uwo musore yaguwe gitumo agiye gusambanya iyo hene.
Akomeza avuga ko nta bimenyetso bifatika yagaragarijwe ko yayisambanyije koko.
Ati “ Njye sinahamya ko yayisambanyije, gusa nkimara kubyumva nagiyeyo bambwira ko bamusanze ayifashe agiye kuyisambanya. Ntibabyemezaga ko yayisambanyije,gusa ngo uko bamusanzze byagaragazaga ko yari agiye kuyisambanya.”
Nsabimana Jean De Dieu uyobora Umudugudu wa Nyarubuye avuga ko nta gihamya gihari kigaragaza ko umusore koko yasanyaga iyo hene.
Uyu muyobozi w’Umudugudu akomeza avuga ko uwo musore yiyemerera ko yari agiye kuyisambanya, gusa ngo akaba yaraguwe gituma ataratangira igikorwa nyirizina.
Yagize ati “Barantabaje,njya aho ikibazo cyabereye, ny’ir’ihene yavugaga ko byagaragaraga ko umusore yari kumusambanyiriza ihene.Icyabaye ngo uwo muhungu yahise acika, nyuma turakurikirana aho tumuboneye avuga ko yari agiye kuyisambanya ariko ngo akaba yari atarabikora.”
Uwo musore yasabye umukecuru imbabazi gusa ngo bemeranya ko iramutse igize ikibazo yayiriha.


text:
Yabaganirije kuri uyu wa Kane mu nama y’ihuriro ry’urubyiruko rurenga 2000 rwaturutse mu gihugu hose rugakoranira muri Petit Stade i Remera.
Iri huriro ryateguwe na Pan African Movement riri mu murongo wo kwizihiza umunsi w’ubwigenge bwa Afurika, harebwa uruhare rw’imiyoborere myiza, ubucuruzi, itangazamakuru n’ingamba zo guhanga udushya mu kwibohora nyako kwa Afurika.
Senateri Rutaremara yabwiye urubyiruko ko igihe cyose Abanyafurika batarashyira hamwe batazagera kuri Afurika bifuza itarangwamo ibibazo by’umutekano muke.
Yagize ati “Icya mbere biradusaba ubumwe bwa Afurika, guteza imbere ubu bumwe no kumva ko ari twe bufitiye akamaro. Igihe cyose abanyafurika tutarashyira hamwe ntabwo tuzagira umutekano uhamye.”
Yakomeje avuga ko kugira ngo ubumwe bwa Afurika bugerweho bisaba kugira umurongo muzima w’ibitekerezo, ubutwari no kuba inkotanyi, gukora cyane ndetse no kugira umuhate.
Yabwiye urubyiruko ko intambwe abanyarwanda bamaze gutera, rukwiye kuyikwiza Afurika yose, kandi rugashishikarira gukora ubushakashatsi buzamura uyu mugabane.
Mu bundi butumwa bwahatangiwe, Bamboriki Edouard uyobora Komisiyo y’Itorero ry’Igihugu, yasabye urubyiruko gutegura ejo hazaza rwirinda icyasha icyo aricyo cyose cyazarubuza kuba icyo rwifuza kuba cyo.
Yagize ati “Nabasaba kuzirinda kugambanira icyo uzaba cyo, hari igihe umuntu aba umugambanyi we atabizi. Ibyo ukora uyu munsi bikaba bigambanira icyo uzaba ejo. Nujya ubyuka mu gitondo ujye utekereza ko icyo ukora cyose hari camera ikureba ishobora kuzaguhinyuza, ejo wari ugiye kugira igihe cyo kugira umumaro ugasanga hari ibyo wakoze bigiye kugambanira icyo.”
Bamporiki yabwiye urubyiruko ko inzozi z’umuntu zirindwa na nyirazo, bityo uko Afurika izamera Abanyafurika ubwabo ari bo babirota, bagaharanira kubigeraho no kubirinda.
Minisitiri w’Urubyiruko, Mbabazi Rosemary, yabwiye urubyiruko ko rugomba guhora rwiga igihe cyose kugira ngo ruzabashe kubohora Afurika byuzuye.
Umwe mu bitabiriye iri huriro, Kayiranga Patience, yabwiye IGIHE ko ibi biganiro byatumye yumva icyo kuba Umunyafurika bimaze ndetse no guharanira kuba nyawe, utari uha agaciro iby’ahandi akirengagiza iby’iwabo.
Yagize ati “Byanyigishije kuba Umunyafurika utifuza iby’ahandi ahubwo wifuza iby’iwabo ku buryo n’abo mu bihugu byateye imbere baza kumwigiraho. Nk’urubyiruko nize gukunda igihugu cyanjye n’umugabane wanjye, ngakunda umuco wacu ndetse n’ubuyobozi bwacu. Gushyira hamwe nk’abanyarwanda nibyo bizatuma dutera imbere.”
Imibare igaragaza ko 60 % by’abaturage ba Afurika ari urubyiruko rutarengeje imyaka 25. Ibi bituma uba umugabane ufite rwinshi, kuritaho ni intego ikomeye yitezweho gutuma rukurana imitekerereze myiza yo gukoresha imbaraga zarwo mu byubaka uyu mugabane.


text:
Ni igitaramo 'Amashimwe concert' cyateguwe na kompanyi yitwa Ingoma Entertainment Group hagamijwe kwagura umurimo w'Imana no kongera imbaraga mu muziki wa Gospel mu Rwanda. Ni igitaramo cyabereye kuri Pisine ya Fatima Hotel i Musanze aho inkengero zayo zari zakubise zuzuye (abantu bari bayizengurutse). Kwinjira byari 5,000Frw, 3,000Frw ndetse na 2,000Frw. Patient Bizimana, Healing Worship Team, Danny Mutabazi ndetse na Olivier Roy ni bamwe mu baririmbye muri iki gitaramo.
Bahembukiye cyane muri iki gitaramo
Abaririmbyi bose baririmbye muri iki gitaramo, bajyanye benshi mu Mwuka. Abanya-Musanze bishimiye cyane aba baririmbyi na cyane ko benshi bwari ubwa mbere bababonye amaso ku maso. 'Sound' y'ibyuma yari ku rwego rwo hejuru, ikintu cyafashije cyane abaririmbyi. Healing Worship Team yitegura kujya muri Kenya, yaririmbye muri iki gitaramo abantu barafashwa cyane. Patient Bizimana, Olivier Roy na Danny Mutabazi nabo bishimiwe bikomeye i Musanze.
Patient Bizimana uherutse kuririmbira abantu ibihumbi kuri Pasika yaririmbiye abantu mbarwa i Musanze
Ubwitabire bwari bucye
Igitaramo 'Amashimwe concert' kitabiriwe n'abantu batari benshi biganjemo abaturutse i Kigali, icyakora si bacye cyane ugendeye ku kuba ari bwo bwa mbere Ingoma Entertainment Group bari bateguye igitaramo aho kwinjira byari ari amafaranga, ukongeraho no kuba iki gitaramo cyabereye hanze ya Kigali aho ibintu byo kwishyuza bikiri hasi. Igitaramo cyabereye kuri Pisine, abantu benshi bari bahagaze dore ko ngo Fatima Hotel yatanze umubare mucye w'intebe, ikintu abateguye iki gitaramo batiyumvisha impamvu yabyo.
Bamwe bakurikiye igitaramo bahagaze
Umubare w'abitabiriye igitaramo ntabwo uvugwaho rumwe dore ko umwe mu baririmbyi baririmbye muri iki gitaramo yatangarije Inyarwanda.com ko hari hari abantu bagera nko kuri 300 ubariyemo abaririmbyi bose ndetse n'abacuranzi, ariko Ntaganira Theogene umwe mu bayobozi ba Ingoma Entertainment Group we adutangariza ko hari abantu bari hagati ya 400 na 600. Icyakora Ntaganira Theogene nawe yemeza ko ubwitabire bwari bucye akurikije umubare w'abantu bifuzaga. Yavuze ko abitabiriye bose ari nka 70% by'abantu bose bifuzaga muri iki gitaramo.
Ntaganira Theogene avuga ko iki gitaramo cyabasigiye isomo rikomeye
Mu kiganiro na Inyarwanda.com, Ntaganira Theogene yadutangarije ko bigiye byinshi muri iki gitaramo cyabo cya mbere bari bakoze nka Ingoma Entertainment Group. Kuba kitabiriwe n'abantu bacye, yavuze ko bitabaciye intege ahubwo ko bibakomeje bitewe nuko bahigiye byinshi birimo n'ibyo bakagombye gukora bigatuma igitaramo kigenda neza. Yavuze ko ubutaha bizagenda neza mu bitaramo bazakora. Yagize ati: "Isomo twahakuye iyo ukoze ibintu nk'ibi ari ubwa mbere, ubutaha urabikosora." Ikindi avuga ko bazashyiramo imbaraga ubutaha, ni ukwamamaza cyane bakoresheje cyane cyane itangazamakuru ry'aho bateguriye igitaramo dore ko kuri iyi nshuro banengwa kutamamaza bihagije.
Healing Worship Team i Musanze
Abajijwe icyo avuga ku byavuzwe ko nta mikoranire ya hafi abateguye iki gitaramo bagiranye n'abanya Musanze mu bijyanye n'imyiteguro y'igitaramo, yaba ku rundi rw'abacuranzi, abashinzwe imirimo y'ibanze ijyanye n'iki gitaramo, Ntaganira Theogene yabwiye Inyarwanda.com ko biri mu byo bazakosora ubutaha. Yasobanuye ko icyabiteye ari uko bari bizeye abanya Musanze bakoranaga, gusa nyuma baza gutungurwa babonye nta cyo babafashije. Icyakora yemeye ko ikosa ari iry'abateguye igitaramo. Yagize ati: "Twari twizeye abo twakoranaga b'i Musanze, gusa nagezeyo mbona bitaramamajwe, ni intege nke zanjye.".
Ingoma Entertainment Group ngo ntiyiyumvisha impamvu Fatima Hotel yabimye intebe zihagije
Ku bijyanye n'impamvu abantu bamwe bakurikiye iki gitaramo bahagaze, yagize ati: "Hotel (Fatima) yaduhaye intebe nke, sinzi impamvu". Hagati aho hari abashinja abateguye iki gitaramo kudakurikirana ibintu hakiri kare ahubwo ugasanga babyibutse ku munota wa nyuma. Abajijwe icyabashimishije cyane nk'abateguye iki gitaramo, yagize ati: "Performance yari nziza cyane, abaririmbyi bose twatumiye bashimishije abantu ku rwego rwo hejuru". Yakomeje avuga ko nyuma y'iki gitaramo bagiye gukomereza no mu tundi turere, icyakora yirinda kuvuga amazina y'utwo turere na cyane ko bakirimo kubitegura.
Bacye bitabiriye iki gitaramo bahagirye ibihe byiza byo kuramya Imana


text:
Ni gute kugandukira umugabo bivugwa muri Bibiliya bigomba gukorwa ?
Kuba umugore agomba kugandukira umugabo nk’uko Bilibiya ibivuga ni ikintu gikunze kutavugwaho rumwe kubera ko ahanini abantu baba batumva neza icyo bishatse kuvuga n’uko byagakozwe. Ku rubuga rwitwa gotquestions.org basobanura byimbitse icyo kuganduka aricyo n’uburyo bwiza bwikiye gukorwa.
Kuganduka (cyangwa kubaha), ni ikintu gikomeye cyane muri Bibliya. Na mbere y’aho icyaha kinjira mu isi, hariho ihame ry’ubuyobozi . Adamu yaremwe mbere, Eva akurikiraho ngo amubere “umufasha” (Intangiriro 2:18-20). Ariko nanone, nta cyaha cyariho icyo gihe, kandi nta bundi buyobozi bwari buhari bwo kumvirwa uretse ubw’Imana.
Adamu na Eva bakimara kubahuka itegeko ry’Imana, icyaha cyinjiye mu isi, ubwo rero ubuyobozi buba butangiye gukenerwa. Imana yahise ishyiraho ubuyobozi mu bantu, kugira ngo buturinde byinshi bitandukanye. Icya mbere, tugomba kugandukira/kubaha Imana, nibwo buryo bwonyine bwo kuyumvira (Yakobo 1:21, 4:7). Mu 1 Abakorinto 11:2-3, tuhasanga ko umugabo agomba kugandukira Kristo, nkuko Kristo yagandukiye Imana. Hanyuma icyo cyanditswe kikavuga ko umugore nawe agomba kugandukira umugabo we.
Kuganduka burya ni igikorwa kiva mu busabane burimo urukundo. Iyo umugabo akunda umugore we nk’uko Kristo yakunze itorero (Abefeso 5:25-33), kuba umugore yamugandukira ni ibintu byizana. Ijambo ryo mu Kigereki rikoreshwa muri Bibiliya risobanura “kuganduka” ni hupotasso. Rikoreshwa havugwa guhora wubaha Imana, ubuyobozi ndetse n’umugabo. Ni ikintu gikomeza igihe cyose, kandi kigaragarira muri byose dukora. Kuganduka kuvugwa mu Abefeso 5 si uguhatira umugore w’umukristo kugandukira umugabo w’umunyagitugu, wikunda. Kuganduka Bibiliya yigisha kugomba kuba hagati y’abashakanye buzuye Umwuka Wera, bakundana, bafitanye ubusabane hagati yabo no hagati y’Imana. Burya rero, kuganduka ni ibya babiri. Iyo umugore akunzwe nk’uko itorero rikunzwe na Kristo, kuganduka ntibimugora. Abefeso 5:24 haravuga ngo : “Ariko nk’uko Itorero rigandukira Kristo, abe ari ko abagore bagandukira abagabo babo muri byose.” Iki cyanditswe gisaba umugore kugandukira umugabo we muri byose byiza kandi bikwiriye ; ntabwo umugore asabwa kugandukira umugabo we amujyana mu bintu bidahesha Imana icyubahiro.
Umukozi w’Imana akaba yari n’umwanditsi, Matayo Heniri (Matthew Henry) wabayeho mu 1662-1714, yaranditse ngo” umugore yaremwe akuwe mu rubavu rwa Adamu. Ntiyakuwe ku mutwe we ngo amutegeke, ntiyakuwe mu birenge bye ngo akandagirwe, ahubwo yakuwe mu rubavu ngo bareshye, mu kwaha kwe ngo amurinde, hafi y’umutima we ngo amukunde.” Abakristo bagomba kugandukirana bubaha Kristo (Abefeso 5:21). Kandi nanone, ibiri mu Abefeso 5:19-33 byose biterwa no kuzura Mwuka Wera. Abujujwe n’Umwuka bahora baramya (5:19), buzuye ishimwe (5:20), kandi baciye bugufi (5:21). Pawulo akomerezaho avuga noneho ku bashakanye muri 5:22-23.
Nuko rero, umugore agomba kugandukira umugabo we, atari ukubera ko umugore atareshya n’umugabo, ariko kubera ko ariko Imana yageneye urugo kumera. Kuganduka ntibivuga ko umugore aba abaye ikirago cg umusambi umugabo we akandagiraho. Ahubwo, abifashijwemo na Mwuka Wera, agandukira umugabo we, hanyuma nawe agakunda umugore we nkuko Kristo yakunze itorero
Source : gotquestions.org


text:
Umugore uri mu kigero cy’imyaka 26 yatwandikiye yifuza inama z’abasomyi b’urubuga umuryango.rw aho afite ikibazo mu rugo rwe kimukomereye cyane gishobora no gutuma urugo rwe rusenyuka.
Uyu mugore afite ikibazo cy’uko umugabo we adaha agaciro umwanya w’igikorwa cy’imibonano mpuzabitsina aho ayikora ameze nk’uwikiza nk’uko uyu mugore abitangaza.
Mu gahinda kenshi uyu mugore yagize ati ” Rwose ndarambiwe kwitwa ngo narashatse kandi meze nk’umukobwa w’isugi, mfite imyaka 26 umugabo wanjye afite 36, maze imyaka 4 mbana n’umugabo wanjye ariko iyo myaka yose sinigeze nyibonamo ibyishimo nari ntegereje nk’umukobwa uba ufite amashyushyu menshi yo gushinga urugo no gukora imibonano mpuzabitsina n’umugabo akayihaga.
Umugabo wanjye akora akazi ku buryo saambili z’ijoro aba yatashye, iyo ageze mu rugo musanganira mugaragariza urugwiro ariko nkabona ntacyo bimubwiye akamfata nka mushiki we. mbega twibanira nk’abavandimwe ibyo kuba umugore n’umugabo bisa nk’ibitabaho.
Umugabo wanjye yantegetse ko tuzajya dutera akabariro rimwe mu cyumweru, nanjye kugira ngo atabona ko ariyo nshyize imbere cyane ndabimwemerera n’ubwo numvaga ntabyishimiye, Mbabwize ukuri n’iryo rimwe ni nk’aho ritabaho kuko n’iyo agize icyo akora atinzwa no kwinjiza igitsina cye nkajya kubona nkabona aranyiyatse uwo mwanya ngo ararangije.
Iyo arangije duhita turekeraho kuko tugiye mu byo gutegereza ko yongera gufata umurego bwakira bugacya, twigeze gutegereza rimwe turaheba kandi namukoreye ibishoboka byose ngo ndebe ko yakongera kubishaka ngo ankize umuriro numvaga mfite biranga.
Mu by’ukuri ubu nabuze icyo nakora, nashatse umugabo nziko njyiye kubona umwanya wo kumwidagaduraho akanasogongeza ku byo najyaga numva ngo umugore akora imibonano mpuzabitsina akagera ku byishimo bye bya nyuma, ariko rwose ibyo nibwiraga byaranyangiye wagira ngo nibanira na musaza wanjye. Rwose mungire inama y’icyo nakora kugira ngo mbone ibyishimo mu rugo rwanjye. kandi sinshaka kwiteza rubanda”.
Call +260974001475
umva uzamugirinama yokuryakwamuganganubonabyanze uzamureke wishakirundikukontiwabivamo
Woe ihangane !
Gusa uzampamagare0786160957 nkugire inama
mubyukuri birago ariko numva mwafa umwanya wokubiganiraho mwembi mwicaye hasi byabangombwa mukazegera abaganga babizobereyemo bakabagirinama biranashoboka koyavurwa agakira harigihe biba arimiterereye cg. yarigeze kwikinisha cg ubundiburwayi butandukanye
Ihangane ark wampamagara kuri 0782736186 haricyo nagufasha
umva wamwihera mukaganira noneho kuko iyo nirwara kbs mukajyana kwamuganga bakamuvura akajya akora sport myinshi kbs
Umva uzaze ngufashe tel: 0786430239
Nguhe umuti
nanjye umugabo wanjye niko yari ameze ariko byaje gukunda bitanyoroheye. uzanyandikire kuri compternta@gmail.com nkugire inama ndabizi birababaza.
Sha waziyiziye ko ngewe mbishoboye ko nakumara agahinda
Uzahamagare Hano:0783553179 nkugire inama
jya kumuvuza
Ihangane ibyo uteganya kuzabona siko byise ubibona ahubwo senga Imana cyane utange icyo cyifuzo ko wabuze ibyishimo mu rugo rwawe bitewe nuwo mwashakanye kdi ashobora kuba ari ikibazo cy,uburwayi wagerageza ukamujyana kwa muganga bakareba ikibazo afite kdi nibura akareba uburyo yajya akora sport nibura 3 mu cyumweru akarebako icyo ikibazo cyo kurangiza vuba cyarangira.
Njye icyo namufasha nkumu sexologist yafata number zany tukazavugana biri private nkamugira inama kandi byamufasha 0780885498


text:
Igitabo Apotre Serukiza Sosthene agiye kumurika, gikubiyemo ingingo 14 zikomeza urugo rw'abashakanye. Iki gitabo azakimurika ku Cyumweru tariki 14/1/2018, aho abazitabira bazinjira babanje kwinshyura 10,000Fr kuri Couple.Umuhango wo kumurika iki gitabo uzabera muri M Peace Plaza ahazwi nko kwa Makuza, kuva saa kumi z'umugoroba.
Apotre Serukiza uyobora itorero ‘Eglise Messianique pour la guerison des ames au Rwanda’ rikorera ku Gisozi mu mujyi wa Kigali, yabajijwe na Inyarwanda.com impamvu muri iyi minsi abakristo bari gukora Divorce ku bwinshi, nuko atangaza impamvu iri kubitera. Apotre Serukiza Sosthene yasubije ko abakristo bakora 'Divorce' ari ikimenyetso cy'uko umwe muri bo aba yarekuye umusaraba akava mu byizerwa.
Intumwa Serukiza Sosthene/Byishimo Espoir
Apotre Serukiza yakomeje avuga ko abashakanye ari abakristo nta mpamvu n'imwe iba ikwiriye kubatandukanya kuko baba bakwiriye kubana ubuzima bwabo bwose. Yunzemo ko kuba muri iki gihe hari kuba Divorce nyinshi mu bakristo, ari imperuka iri kubasohoreraho. Intandaro y'ibi byose, ngo ni abakristo bahindutse aho kuri ubu basigaye bigana ibigezweho bagata indangagaciro za Gikristo. Apotre Serukiza yagize ati:
Abakristo bakora Divorce ni ikimenyetso cy'uko umwe muri bo aba yararekuye umusaraba, ibi byose kandi biterwa no kuba muri iki gihe ubukristo bwarahindutse bukaba bwigana ibigezweho, abakristo bagata indangagaciro za Gikristo. Kuba biri kuba cyane muri iki gihe ni imperuka iri kubasohoreraho.
Igitabo Apotre Serukiza agiye kumurika gifite amapaji 98. Abarebwa n'iki gitabo ntabwo ari abakrsito gusa, ahubwo ni abashakanye muri rusange nkuko Apotre Serukiza yabitangarije abanyamakuru kuri uyu wa Mbere tariki 8/1/2018. Apotre Serukiza yabwiye Inyarwanda ko amaze umwaka wose yandika iki gitabo, gusa ngo hashize imyaka 7 atangiye gufasha abashakanye aho yagiye abategurira amahugurwa n'ibiterane bitandukanye.
Igitabo Apotre Serukiza agiye kumurika


text:
Dore uburyo wakoresha uhangana n’ibishuko biganisha ku cyaha
Ku mukirisito, ibishuko ni igikuta kiza kitambika munzira kigamije kuguca intege no kugutandukanya n’Imana. Ubuzima bwuzuyemo ibishuko abakirisito babamo kenshi mu isi. Hari intwari zanesheje kandi hari n’abandi babaye ibigwari. Utitaye igihe gishije ubaye umukirisito ukora umurimo w’Imana mu itorero hari uburyo bw;ingenzi usabwa gukoresha kugirango ubashe kurasana n’ibyaha.
Tugiye kwiga uburyo ushobora kunesha ibishuko wifashishije izi nzira eshanu zikurikira:
1.Menya ikigero ugezemo cyo kuba wagwa mu cyaha
“Ahubwo umuntu wese yoshywa iyo akuruwe n’ibyo ararikiye bimushukashuka. Nuko iryo rari riratwita rikabyara ibyaha, ibyaha na byo bimaze gukura bikabyara urupfu. Ntimukayobe bene Data bakundwa.” (Yakoboko1:14 -16 )
Umuntu ashukwa iyo akuruwe nibyo umubiri we wifuza. Intambwe ya mbere yo kunesha ibishusho ni ukumenya ikigero cyawe uriho cyo kuba wakora icyaha.
Ibishuko byo gukora icyaha bihoraho ahubwo hora witeguye guhangana nabyo.
2. Gerageza guhunga ibishuko
“Nta kigeragezo kibasha kubageraho kitari urusange mu bantu, kandi Imana ni iyo kwizerwa kuko itazabakundira kugeragezwa ibiruta ibyo mushobora, ahubwo hamwe n’ikibagerageza izabacira akanzu, kugira ngo mubone uko mubasha kucyihanganira.” (1 Abakorinto 10:13)
Menyako ibyo uhura nabyo bidatandukanye niby’abandi banyuzemo bakabitsinda. Hari igishuko uzahura nacyo ntibigusabe gusenga, ahubwo igikenewe ugasanga ari ukwiruka ukava aho icyaha cyakorerwa.
Bibiliya itwerekako aho Yozefuyatsindiye muka Potifari ariho Samusoni yakoreye icyaha kuri Delila. Yozefu yabashije kwiruka ava bugufi bwaho byari byoroshye gukora icyaha .
(Intangiro 39:11-13)ariko Samusoni we byaramunaniye kuko yagumye hafi ya Delila, akina n’icyaha.(Abacamanza 14)
3.Rwanya ibishuko wifashishije ijambo ry’Imana
“Kuko ijambo ry’Imana ari rizima, rifite imbaraga kandi rikagira ubugi buruta ubw’inkota zose, rigahinguranya ndetse kugeza ubwo rigabanya ubugingo n’umwuka, rikagabanya ingingo n’umusokōro kandi rikabangukira kugenzura ibyo umutima wibwira ukagambirira.” (Abaheburayo 4:12)
Waba uzi neza ko ugendana intwaro, ishobora gutuma abadayimoni baguhunga? Dusome ijambo ry’Imana, 2 Abakorinto 10:4-5 “kuko intwaro z’intambara yacu atari iz’abantu, ahubwo imbere y’Imana zigira imbaraga zo gusenya ibihome no kubikubita hasi. Dukubita hasi impaka n’ikintu cyose kishyiriye hejuru kurwanya kumenya Imana, dufata mpiri ibitekerezwa mu mitima byose ngo tubigomōrere Kristo.”
Yesu yaneshesheje ibishuko bya satani Ijambo ry’Imana ubwo yarari mu butayu. Kubw’uko Yesu yanesheje natwe azadushoboza kunesha ibidushuka. Ni byiza gusoma ijambo ry’Imana rikagwira muri wowe buri munsi. Mu ijambo ry’Imana niho dukura inama zuzuye n’umwifato ukwiye w’uburyo tugomba kwitwara.
4.Hora werekeje ibitekerezo mu buryo bwo kuramya Imana
Ni inshuro zingahe wari wageragezwa gukora icyaha mu gihe umutima wawe n’ibitekerezo byawe byuzuye guhimbaza Imana? Nzi neza ko wasubizako bitarakubaho.
Kuramya Imana bituma ubwacu tutihanga amaso ahubwo bifungura amaso yacu tukayerekeza ku Mana.
“Haleluya, Kuko ari byiza kuririmbira Imana yacu ishimwe, Ni ukw’igikundiro kandi gushima kurakwiriye.Uwiteka yongera kūbaka Yerusalemu, Ateranya abimuwe bo mu Bisirayeli.” (Zaburi 147)


text:
Bombe Iguturikiye mu Maso
Kubaho Wenyine
Kwibagirwa
Inshuti y'Igitsina
Gusenda umugore ni ijambo rivuga ko umugore atari we wihagurukije ubwe, ngo bavuge ko yahukanye. Umugabo iyo ashaka gusenda umugore, abanza kumugirira nabi mu bigaragara, bagatongana iminsi yose, bakarwana, akamwima imyambaro, akamubuza uburyo muri byose. Hakaba ubwo umugore yanga kugenda, ngo azanambira izo yakowe; cyangwa ngo aracyashyuhirije iyo mu nzu amazi yo kuyitera, ari ko kuyitegereza. Cyangwa hakaba ubwo umugore yanzwe afite utwana, akagira ati: "Singiye kwitera abana, reka nemere kubapfira, mbaruhiremo, hatazagira ubakubita inkonji nkiriho ".
Umugabo abwira umugore ati: "Dore inzoga ujye iwanyu kuramukanya ". Umugore agahaguruka, nuko umugabo agatuma umwe mu baherekeje umugore ngo abwire iwabo ngo: "Ng'uwo umukobwa wanyu " Nuko iwabo bumva ayo magambo bakamenya ko umukobwa wabo yasenzwe.
Habaho n'usenda nabi, akirukana umugore yamukubise, yamucujije imyambaro, ngo ni cyo kimenyetso kizereka iwabo ibibi akora. Hakaba n'uwo basendaga yahekwaga, noneho bakamureka akagenda yigenza. Ibyo bigateranya imiryango, kuko babasendeye umwana nabi ntibamuhishire; uwo mugabo ntazongere guhabwa undi mugeni n'abo muri uwo muryango, bakazira ubwo bwoko busenda butyo. Ni cyo gituma bavuga ngo umuntu yangana n'umugeni, ntiyangana n'umuryango. Ni yo mpamvu ituma abagore birinda kwahukana, baba banga kwiteranya n'imiryango.
Impamvu isenda umugore ya mbere, ni iyo gusambana. Umugore kandi usura iyo umugabo we amwenda, cyangwa akannya ku mugabo we, arabimusendera. Umugore ngo aba yararozwe agasurankana; naho iyo annya ngo baba baramuhaye amatotwe y'inkoko.
IMIHANGO: Mgr Aloys Bigirumwami
IZINDI NKURU
Urukundo ni iki?
Amoko 5 y'Urukundo
Urukundo-Iyo Utakibona Akana ko mu Jisho!
Urukundo-Amayobera 6 y'Urukundo
Amategeko y'Urukundo
Kurambagiza Ni Iki?
Inkingi Zo Kubaka Urugo Ruhire I
Inkingi Zo Kubaka Urugo Ruhire II


text:
Yishe mugenzi we bapfa umugabo
Abagore babiri batuye mu Murenge wa Gihundwe mu kagali ka Kagara mu Mudugudu wa Rubenga I, barwanye bapfa umugabo umwe ahasiga ubuzima.
Abo bagore ni Nyirabukara Francine w’imyaka 28 wateye icyuma mu gatuza Benimana Epiphanie w’imyaka 38 ahita apfa.
Bapfuye umugabo witwa Kanjyambere Innocent, mu ijoro ryo Ku wa 20 rishyira ku wa 21 Gicurasi.
Kajyambere ngo yacaga inyuma Nyirabukara Francine akajya kwa Benimana. Nyirabukara ngo yarabimenye agahora yiyama Benimana ariko ntacike ntabicikeho.
Abaturage batuye muri uwo mudugudu bavuga ko uhoramo amakimbirane aturuka ku busambanyi. Abagore n’abagabo baho bashijanya ubusambanyi.
Mukabahizi Olive, avuga ko batakekaga ko byageza ku bwicanyi. Ariko akemeza ko abo bagore bombi bahoranaga amakimbirane, ku buryo Nyirabukara yahoraga abwira Benimana ko azamwica.
Yagize ati "Nyirabukara ajya kwica mugenzi we muri iri joro yamubwiye ngo nari naragushatse ndakubura none uyu munsi ni njye nawe. Akuramo icyuma aba arakimuteye.“
Umuvugizi w’Urwego rw’Igihugu rw’Ubugenzacyaha (RIB), SS Mbabazi Modeste, yavuze ko Nyirabukara na Kajyambere bafungiye kuri sitasiyo ya Polisi ya Kamembe.
Yavuze ko iperereza rigikomeje ariko bakaba bakurikiranyweho icyaha cy’ubwicanyi.


text:
Irimbi rya Rusororo mu mezi 10 ntaho gushyingura rizaba rigifite
Ukurikije imibare y’abashyingurwa mu irimbi rya Rusororo buri kwezi n’uko iryo rimbi ringana, rizaba ryuzuye mu mezi icumi, ntaho gushyingura rigifite.
Nkusi Anselme ukuriye ikigo cy’ubucuruzi CONS TECH ltd cyahawe gucunga iryo rimbi n’akarere ka Gasabo riherereyemo, yabwiye Kigali Today ko buri minsi ibiri muri iryo rimbi hashyingurwamo byibura abantu batatu.
Aha bakaba abantu 45 baba bahashyingurwa buri kwezi, bashyingurwa ku butaka burenga hegitari imwe n’igice.
Akarere ka Gasabo ko kavuga ko mu kwezi kwa Nyakanga kazatangira kwimura abatuye mu mbibi z’iryo rimbi, ubundi butaka bungana na hegitari eshanu bukazongerwa ku irimbi rya Rusororo.
Umuyobozi w’akarere ka Gasabo wunirije ushinzwe imari n’ubukungu, bwana Mberabahizi Raymond Chrétien yemereye Kigali Today ko koko irimbi rya Rusororo riri kuzura, ariko ngo akarere kafashe ingamba zo kuryagura.
Yagize ati “Ni koko buri munsi hari abavandimwe bacu bakomeza kuhashyingurwa hakagenda huzura ariko kuva muri Nyakanga twateguye miliyoni 350 z’amafaranga y’u Rwanda azakoreshwa mu kwimura abari batuye hafi y’irimbi, ubutaka bazimukaho tukazabwongera ku buso bw’irimbi.”
Uyu muyobozi mu karere ka Gasabo yavuze ariko ko muri ako karere hari n’andi marimbi mato mato hirya no hino mu mirenge, kuko n’ubusanzwe ngo abantu bapfa mu mbibi z’umujyi wa Kigali bose badashobora gukwirwa mu irimbi rya Rusororo.
Abashyingurwa muri iryo rimbi rya Rusororo bashyirwa mu byiciro bitatu, bijyanye n’ubushobozi bwa buri wese. Hari imva zifite ikiguzi cy’amafaranga y’u Rwanda ibihumbi Magana atandatu, izindi ibihumbi Magana abiri, hakaba n’icyiciro gishyingurwamo abishyuriwe ibihumbi 15.
Mu kwezi kwa Nyakanga 2015 u Rwanda rwemeje itegeko ryemerera ababishaka kujya bashyingura abantu babo batwitswe, ivu rivuye mu mirambo yabo rikaba ryabikwa ahabugenewe.
Uko iryo tegeko No 001/MINISPOC/2015 ribiteganya, umurambo utwitswe uvamo ivu rishobora kujya mu gikoresho gito, kitasaba umwanya munini wo gushyingurwamo.
Nkusi Anselme ukuriye ikigo CONS TECH ltd gishinzwe irimbi rya Rusororo ariko yabwiye Kigali Today ko kuva bahabwa gucunga iryo rimbi ngo nta muturage n’umwe urasaba ko umurambo w’abe bashyingurwa watwikwa.
Yavuze ariko ko bo biteguye, uwashaka guhabwa iyo serivisi wese bamufasha umurambo ugatwikwa agahabwa ivu akarishyingura mu buryo yifuza.
Ingingo ya 2 y’itegeko No 001/MINISPOC/2015 rigena ibyo gutwika imirambo ivuga ko gusaba “…ko umurambo utwikwa bikorwa n’umuntu ku giti cye cyangwa undi yabihereye uburenganzira mbere y’urupfu.
Ubusabe bukorwa mu nyandiko cyangwa mu mvugo hari abatangabuhamya nibura babiri bafite imyaka y’ubukure. Cyakora, umuyobozi w’Akarere k’aho umurambo uherereye ashobora kwemeza ko umurambo utwikwa igihe nta muntu uwusaba.
Umunyamategeko Laurent Nkongoli ukorera Komisiyo ishinzwe uburenganzira bw’ikiremwamuntu y’u Rwanda yabwiye Kigali Today ko n’ubwo u Rwanda rwemeje iryo tegeko ngo byakozwe n’abashingamategeko ariko batabajije abaturage icyo babivugaho.
Aha akemeza ko biri no mu bituma kugeza ubu nta muturage urasaba ko umurambo we bwite uzatwikwa, ndetse n’abandi bantu ngo bakaba batarasaba ko uwabo bagiye gushyingura yashyingurwa atwitswe.
Ibitekerezo ( 5 )
Rwose Icyo Gitekerezo Abanyarwanda Nti Twagishyigikira Ntabwo Iyo Ari Vision Ahubwo Numuco Nyarwanda Turigiuta Dukomeze Umuco Wacu Ibyo Kirebera Kubandi Tubireke Murakoze
Wapi nagutwikwa!
Erega u Rwanda turi igihugu gito kd turi benshi kuruta ubutaka rero reta niba ibonako ubutaka dushyinguraho budahagije hari hakwiye kumvisha abaturarwanda ibyo gutwikwika imirambo ko biri mubyadufasha nkuko twumvise akamaro ka mituelle nibindi byakumvikana rwose.
Ese abantu bazapfa kugeza ryari?Abahanga bavuga ko abantu babaye ku isi kugeza uyu munsi,barenga Miliyari 30.Pastors na Padiri bavuga ko iyo dupfuye,hali ikintu kitwa Roho kijya mu ijuru.Ese niko Bible ivuga?Nta hantu na hamwe Bible ivuga Roho idapfa.Ivuga ko umuntu upfuye aba atumva (Umubwiriza 9:5),kandi ko abantu bapfa birindaga ibyaha,bazazuka ku munsi w’imperuka,bahembwe kubaho iteka ryose mu isi izahinduka Paradizo (Yohana 6:40).Muli iyo si,nta muntu uzongera kurwara cyangwa gupfa (Ibyahishuwe 21:4).Niyo mpamvu Bible idusaba gushaka imana cyane,aho kwibera mu byisi gusa,niba dushaka kuzaba muli Paradizo.Ikibabaje nuko abantu hafi ya bose batajya bita ku byo imana idusaba,binyuze kuli Bible.
Abantu bameze batyo,iyo bapfuye biba birangiye,nubwo Padiri na Pastor bababwira ko baba bitabye imana.Dushake ubuzima bw’iteka no kuzazuka ku munsi w’imperuka,aho gutwarwa n’ibyisi gusa.Ubuzima bwacu ni bugufi cyane.Izi nama tubagira,mujye muzitaho.
Mureke kujya mu kina mu bikomeye mu Rwanda ngo bemeje kuba nka india cg nigeria gutwika umurambo bibi!.nta muco urimo


text:
Abanyamakuru babiri b’ikinyamakuru Umurabyo baravuga ko bandikiye Perezida wa Repubulika bamusaba imbabazi ariko amabaruwa yabo ntiyarenga ubuyobozi bwa gereza.
Uwimana Agnes Nkusi w’imyaka 36 y’amavuko na Mukakibibi Saidath w’imyaka 52 y’amavuko bakatiwe bwa nyuma n’inkiko, Uwimana Agnes ahanishwa igifungo cy’imyaka ine naho Saidath ahanishwa imyaka 3 y’igifungo.
Ubwo ikinyamakuru Izuba Rirashe cyabasuraga aho bafungiye muri Gereza Nkuru ya Kigali, bagitangarije ko bandikiye Umukuru w’Igihugu ariko umuyobozi wa gereza “akanga guhesha umugisha” amabaruwa yabo (Inyandiko zose zisohoka muri gereza zigomba kunyuzwa mu buyobozi bwa gereza zigashyirwaho kashi).
Mukakibibi Saidath yagize ati, “tukiri mu nkiko twashatse gusaba imbabazi batubwira ko bidashoboka keretse urubanza rurangiye, tumaze gukatirwa twandikiye Umukuru w’Igihugu tumusaba gufungurwa, ariko mu byumweru bibiri bishize umuyobozi wa gereza yatumenyesheje ko basanze tutarasabye imbabazi by’ukuri adusaba kongera kwandika”.
Uwimana Agnes Nkusi, Urukiko Rukuru rwari rwamukatiye imyaka 17 y’igifungo ariko Urukiko rw’Ikirenga ruza kumugabanyiriza ibihano rumuhanisha gufungwa imyaka 4.
Saidath Mukakibibi nawe yari yakatiwe imyaka 7, ariko aza kugabanyirizwa igihano n’Urukiko rw’Ikirenga ahabwa gufungwa imyaka 3. Bombi nubwo bahamijwe icyaha ntibabyemera.
Umuyobozi wa gereza ya Kigali avuga ko ngo mu by’ukuri batigeze basaba imbabazi mu ibaruwa zabo, ahubwo ngo basaga nkaho bamenyesha Perezida wa Repubulika ko barenganyijwe n’inkiko.
Gahima Rusa yagize ati, “Tumaze kubiganiraho na Minisitiri w’Ubutabera naragarutse mbagira inama yo kwandika bemera icyaha nkabona kubaha recommendation (kubemerera ko impapuro zabo zijyanwa aho zigenewe).”
Icyakora nubwo babwiwe kongera kwandika amabaruwa asaba imbabazi by’ukuri, ngo bamaze kumenya ko ntazo (imbabazi) bazahabwa, aya makuru ngo bakaba barayamenye binyuze mu Muryango Mpuzamahanga ushinzwe kurengera abanyamakuru (Committee to protect journalists).
Uwimana Agnes Nkusi yagize ati, “twebwe turabizi ko nta mahirwe dufite yo gufungurwa, ni nayo mpamvu tutemera ibivugwa n’umuyobozi wa gereza kuko icyemezo cyamaze gufatwa, ntabwo tuzababarirwa.”
Ese mu mabaruwa asaba imbabazi harimo iki?
Kuri Agnes Uwimana Nkusi wari umuyobozi w’ikinyamakuru “Umurabyo” yanditse agira ati:
“Nyakubahwa Perezida wa Repubulika,
mbandikiye iyi baruwa ngira ngo nsabe imbabazi ku byaha nahamijwe n’Urukiko rw’Ikirenga ngahanishwa igihano cyo gufungwa imyaka ine… Maze kubona ko inkiko zose nazizengurutse , nkaba nta bundi bwinyagamburiro nsigaranye, mbikubise imbere ngo mukoreshe ububasha muhabwa n’Itegeko Nshinga mu ngingo yaryo ya 144, mungirire imbabazi.”
Kuri Mukakibibi Saidath yandikiye Perezida wa Repubulika akoresheje amwe muri aya magambo:
“Nyakubahwa Perezida wa Repubulika, mukoreshe ububasha muhabwa n’Itegeko Nshinga rya Repubulika y’u Rwanda n’icyubahiro cyanyu nk’Umukuru w’Igihugu, mwakire gutaka kwanjye mungirire imbabazi ku cyaha cyo kuvutsa igihugu umudendezo mpabwa igihano cy’imyaka itatu n’Urukiko rw’Ikirenga ku ya 05/04/2012, nkaba nshigaje umwaka w’igifungo,…
Nyakubahwa Perezida wa Repubulika, nyuma yo kurangiza ibiteganwa n’amategeko, Urukiko rw’Ikirenga rukampamya icyaha, nsanze ari mwebwe nkwiriye kwikubita imbere, mugaca inkoni izamba, mukangirira impuhwe, ndi umubyeyi, ndi umupfakazi kandi nemera ko mfitiye umwenda ukomeye igihugu cyanjye, kuko icyaha nahamijwe nagikoze mu itangazamakuru, mfite ishyaka n’igishyika cyo gukosora ibitaragenze neza kugira ngo ndusheho gukora itangazamakuru ryubaka,…”
Amabaruwa ikinyamakuru Izuba Rirashe gifitiye kopi agaragaza ko basabye imbabazi muri Gicurasi 2012, ndetse ubuyobozi bwa Gereza Nkuru ya Kigali bwemera ko agezwa ku nzego zibishinzwe taliki ya 12 Kamena 2012, nubwo abanyamakuru bo bavuga ko atigeze ahabwa uburenganzira bwo gutambuka (recommendation).
Minisitiri w’Ubutabera akaba n’Intumwa Nkuru ya Leta ngo yaba yarahamagaje abayobozi ba gereza kugira ngo baganire kuri icyo kibazo ubwo cyari kimaze kugera mu miryango mpuzamahanga.
Ubwo ikinyamakuru Izuba Rirashe cyavuganaga na Minisitiri w’ubutabera Tharcisse Karugarama ntiyemeje ko amabaruwa asaba imbabazi yagejejwe kuri Perezida wa Repubulika ahubwo yagize ati, “imbabazi zigira uko zisabwa, iyo umuntu asaba imbabazi aba yemera icyaha, ukavuga ko utazongera kubisubira, usaba imbabazi kuko uba wumva ko wakosheje, nkurikije uko amategeko abiteganya ntabwo byubahirijwe, basa nkaho bavuga ko babuze ubutabera bakaba basa nkaho bajuririra Umukuru w’igihugu.”
Andi makuru avuga ko aba banyamakuru bamaze kugeza ikirego cyabo muri Komisiyo y’Uburenganzira bwa muntu nyafurika ishami rishinzwe ubwisanzure (Droit d’expression), aho bamenyesheje komisiyo ko babujijwe amahirwe yo gusaba imbabazi Umukuru w’igihugu.


text:
Nk’uko bitangazwa n’ubuyobozi bw’ishyirahamwe ry’abanyamakuru (ARJ), ngo icyiciro cya kabiri cy’abanyamakuru babyifuza cyizatangira gutozwa mu mpera z’uku kwezi kwa Gashyantare 2017, mu Itorero ry’abanyamakuru (Impamyabigwi).
Gonzaga Muganwa, umunyamabanga nshingwabikorwa wa ARJ, avuga ko abanyamakuru bashaka kuzitabira itorero ry’igihugu batangiye kwiyandikisha, avuga ko riteganyijwe mu mpera za Gashyantare, rikazabera i Nkumba mu karere ka Burera aho icyiciro cya mbere cyarikoreye, gusa itariki yo ikaba itaramenyekana.
Kuva tariki 3 Ukuboza kugeza tariki 12 Ukuboza 2015, nibwo hatojwe abanyamakuru 120 mu cyiciro cya mbere cy’Itorero ry’abanyamakuru.
Christophe Hitayezu


text:
Jya ukora ibyo ugambirira uyu munsi aho kubishyira mu nzagihe
Jya ukora ibyo ugambirira uyu munsi aho kubishyira mu nzagihe
Jya ugira akamenyero ko gukora ibyo ugambirira uyu munsi ,aho kubishyira mu nzagihe
Uwitwa James Albery yavuze ko ubusanzwe umuco wo gushyira ejo ibyo twakagombye gukora uyu munsi utubamo mu buzima bwacu bwa buri munsi. Akenshi usanga dushyira ejo , ibyo twakagombye gukora uyu munsi maze iyo tugeze ejo usanga twicuza kuba tutarakoze ibyo twakagombye kuba twarakoze. Iyo ufite akamenyero ko kwigizayo akazi wagakoze uyu munsi bituma uhorana umunaniro kuko bigusaba gukoresha imbaraga nyinshi. Niba ushaka kuba umuntu ukwiriye jya wirinda umuco wo kurazika.
Mu gitabo “Creed for Optimists” by Christian D. Larsen, in The Best of … Bits Pieces, Economics Press, Fairfield, NJ, 1994, p. 3. Icyo gitabo kirimo urugero rwukuntu abana batekereza ariko urebye neza ushobora gusanga hari nabantu bakuru batekereza gutyo.
Ni nkura nzakora .
Ushobora kuganira nbumwana wumuhungu maze akakubwira ati ni nkura nzakora ibi nibi kandi nzishima . akongera ati mu gihe nzaba ndangije amashuri yisumbuye nzakora ibi nibi kandi nzishima. Mu gihe arangije amashuri yisumbuye uwo muhungu akakububwira ati mu gihe nzaba mbonye akazi kanjye ka mbere nzakora ibi nibi kandi nzishima. Mu gihe abonye akazi ka mbere , uwo muhungu akavuga ati nzahita shinga umuryango kandi nzakora ibi nibi kandi nzishima. Iyo amaze gushinga umuryango aravuga ati nzakora ibi nibi maze kubyara abana . iyo amaze kubikora aravuga ati abana nibamara kujya ku ishuri nzakora ibi nibi kandi nzishima. Iyo uwo muhungu ibyo bibabaye aravuga ati singera mu kiruhuko cyizabukuru nzakora ibi nibi. Iyo ageze mu kiruhuko cyizabukuru ni iki abona? Icyo abona ni ubuzima bwaranzwe no kwerekeza amaso ejo hazaza.
Aho bikuwe: igitabo You can win cyanditswe na Shiv Khera
Emile NIYONZIMA
niemile@kigalilife.co.rw
skype:emile.niyonzima1
———————————————-
www.kigalilife.co.rw ni urubuga rugufasha kugurisha ibyo utunze , imodoka, ibibanza,ibikoresho byo mu rugo , ibikoresho bya electronic,.
ushobora kujya kuri www.kigalilife.co.rw ugafunguzaho account maze ukabasha kwamamaza ku buntu
-Ushobora no kwamamazaho ibyo ukora ku buntu,
Niba ushaka kujya muri group ya Facebook ya KIGALILIFE KANDA AHA
-Niba ushaka tujya kuri page yacu Ya FACEBOOK KANDA AHA
Niba ushaka kureba amafoto yibigurishwa kuri INSTAGRAM kanda AHA udukurikire
-Kuri TWITTER wadukurikira kuri UKANDA AHA
0783515900,0728703370,0733515900
info@kigalilife.co.rw
KORA SHARE KU NCUTI ZAWE no Mu ma Group UBAMO.
CONTACTS: +250783515900(whatsup)
+250728703370
+250733515900
niemile@kigalilife.co.rw
skype:emile.niyonzima1
581 total views, 1 today


text:
Imiryango yasabwe kurushaho kwimakaza ihame ry’’Uburinganire
Minisitiri w’Uburinganire n’Iterambere ry’Umuryango Nyirasafari Esperance arasaba abagize umuryango kurushaho kwimakaza ihame ry’uburinganire barushaho gufata abana ibitsina byombi kimwe.
Ubu ni bumwe mu butumwa bwatangiwe mu karere ka Kayonza kuri uyu wa gatanu ubwo hasozwaga ukwezi kwahariwe ibikorwa by’Iterambere ry’Umugore. Uku kwezi kwa Werurwe kose kwahariwe ibikorwa bigamije iterambere ry’umugore bikaba byarakozwe mu rwego rwo kwizihiza umunsi Mpuzamahanga w’Umugore wizihizwa buri mwaka ku itariki ya 8 Werurwe buri mwaka.
Ibi bikorwa bikaba byarakozwe hagendewe ku nsanganyamaktsiko igira iti “ Munyarwandakazi Komeza Usigasire Agaciro Wasubijwe”
Minisitiri Nyirasafari Esperance yavuze ko ubu hari intambwe igaragara imaze guterwa mu gushyigikira ihame ry’uburinganire n’iterambere, asobanura ko intambwe imaze guterwa tuyikesha ubuyobozi bukuru bw’igihugu buha agaciro umugore.
Minisitiri Nyirasafari yagize ati “Ubu abagore 91 ku ijana babyarira kwa muganga, ibi bikaba byaratumye imfu z’abagore babyara zigabanuka ku buryo bugaragara ndetse n’abana bapfa bavuka”
Aka gaciro abagore bahawe katumye nabo bagira uruhare rugaragara mu iterambere ry’Igihugu aho barimo ba Rwiyemezamirimo bagira uruhare mu gutanga akazi kuri bagenzi babo ndetse no mu zindi gahunda zitandukanye zigamije iterambere bakaba bazigiramo uruhare rugaragara.
Nubwo hari intambwe igaragara guterwa Minisitiri Nyirasafari yagarutse kuri bimwe bikigaragara ko bigomba gushyirwamo ingufu ku buryo bw’umwihariko. Aha yagarutse ku kibazo cy’isuku nke ikigaragara mu miryango, imirire mibi ndetse n’amakimbirane akigaragara mu miryango imwe n’imwe.
Yagize ati “Ntibyumvikana uburyo tugifite ikibazo cy’imirire mibi mu gihe dufite gahunda nk’akarima k’igikoni, Girinka…..ntibyukana uburyo hakigaragara amakimbirane mu miryango mugihe dufite umugoroba w’ababyeyi ukora mu mudugudu”.
Ubuhamya bwatanzwe n’imwe mu miryango yabanaga mu makimbirane bwagaragaje ko ikiganiro mu muryango ari inzira nziza yo gukemura amakimbirane.
Ibikorwa byakozwe muri uku kwezi byabariwe agaciro gasaga miliyoni 900,000 FRW bikaba byarakozwe bigendeye ku nkingi enye za Guverinoma ari zo ubukungu, ubutabera, Imiyoborere Myiza n’Imibereho myiza y’Abaturage.
Agasaro.com